recursal/SuperWikiNEXT-32B huggingface dataset:
**理民府**（**District Office**）係英國接收香港新界之後，管理新界嘅部門。理民府阿頭係**理民府官**，向新界政務司負責。理民府官1974年10月之前叫**理民府長官**，二次大戰前叫**大人**。

理民府職責範圍好廣泛，基本可以講係乜都包。土地註冊及買賣登記、收地賠償、排解糾紛、審裁小額錢債案件、處理地政事宜、委任諮議員、向上級反映新界人利益訴求以及代表鄉民向上級爭取利益、解釋香港政府施政計劃並爭取支持、統籌各政府部門響新界工作、蒐集政治情報、控制僭建房屋、鼓勵及協助地方發展（包括各種建設地方工程）、協助發展教育、組織各因緊急事故而來嘅救災工作、處理社會福利事宜、主持同駐港英軍嘅聯絡工作。

另外，戰後重光前，理民府亦附設有郵政局，幾乎新界嘅大小事務都喺佢管轄範圍。

理民府最後嘅分界，成為日後區議會分界藍本。

沿革
--

1899年4月16號，英國接收新界。1907年，理民府喺大埔成立，管轄新界所有地方，包括埋新九龍同離島。1910年，理民府分為北約理民府同埋南約理民府。北約理民府管轄大埔、沙田、上粉沙打（上水、粉嶺、沙頭角同埋打鼓嶺，即北區前身）、西貢、元朗同埋青山（即屯門前身）；而南約理民府就管轄新九龍、荃灣同埋離島。1947年，北約理民府分為大埔同元朗兩個理民府，元朗理民府管轄元朗同青山；而大埔理民府就管大埔、沙田、上粉沙打同西貢。

1948年，政府成立新界民政署，統籌各理民府工作。1956年，南約理民府分為南約理民府同荃灣理民府。1961年，理民府個裁判司法庭取消。1963年，白沙灣淡水湖計劃放棄，南約理民府同西貢理民府合併。1969年2月28日起，進行萬宜水庫計劃，撤銷南約理民府，改設西貢及離島兩個理民府。西貢理民府管轄西貢半島同將軍澳；離島理民府就管轄大嶼山、赤鱲角、南丫島同長洲。1972年，青山理民府重新命名為屯門理民府。

1974年11月，新界政務署接替新界民政署管轄七個理民府，即係荃灣理民府、西貢理民府、沙田理民府、大埔理民府、元朗理民府、屯門理民府同埋離島理民府。

1981年4月1日起，政府實施地方行政計劃，新界每一區成立區議會，而理民府就改為政務處。

辦事處
---

理民府轉制好多次。北約理民府辦事處響大埔運頭角里（家下香港童軍總會新界東地域總部），南約理民府辦事處響加士居道南九龍裁判署。

1970年代，每個理民府都有辦事處。有部份分散啲嘅區，有埋一個或者以上嘅分區辦事處。新界民政署總部係響深水埗大埔道嘅北九龍裁判署。另外有兩個理民府唔響區裏面，西貢理民府響牛池灣；而離島理民府就響中環。
迪士尼傳媒集團（亞太）（英語：Disney Networks Group Asia Pacific），過去係一家以衛星電視廣播為主嘅傳媒機構。 原本係李澤楷(長江和記實業)喺1991年創立嘅衛星電視（英語：Satellite Television Asian Region），之後經歷多次賣盤同合併，先後改名叫做衛星電視（英語：Star TV）、星空傳媒（英語：Star）、福斯傳媒集團（英語：Fox Networks Group Asia Pacific），而家公司已經係由迪士尼管理。FOX熄機-Disney+ 真係解決到問題？

在香港，過往會以霍士稱呼福斯傳媒集團同其關聯產業; 但係由於Fox喺各地嘅正式官方中文名都係用福斯，而家香港嘅傳媒圍繞嗰間企業報道，都已經改變咗過往嘅習慣，轉用官方嘅用法。

2021年10月1日香港時間凌晨1點，十八個迪士尼傳媒集團亞太電視頻道正式停播，包括衛視音樂台Channel [V]、Fox、Fox Crime、Fox Life、FX、Fox Action Movies、Fox Family Movies、Fox Movies、Fox Sports、Fox Sports 2、Fox Sports 3、迪士尼頻道（Disney Channel）、Disney Junior 、Nat Geo People同衛視卡式台（ SCM Legend ）（除咗衛視電影台），大部分播出內容將轉移到Disney+播出。 同一日，受到迪士尼清除霍士嘅名嘅影響，福斯傳媒集團正式改名，叫做迪士尼傳媒集團。
2023年9月30日至2024年1月1日，剩低喺香港同台灣嘅全部頻道都會停播。
**瑪莉亞·科拉桑·「科莉」·許寰哥·阿基諾**（其實應該叫做「瑪莉亞·**許娜桑**·「科莉」·許寰哥·阿基諾」，因為佢閩南話個名叫**許娜桑**（Corazon））（Maria Corazon "Cory" Cojuangco Aquino，1933年1月25號—2009年8月1號），華文媒體通常簡稱**阿基諾夫人**，係第11任菲律賓總統，亦係菲律賓同埋亞洲嘅第一位女總統，1986年至1992年在位。科拉桑出身富裕嘅「許寰哥」華裔家庭，祖先來自中國福建泉州府同安縣鴻漸村（現屬漳州龍海市）；結婚之前嘅名叫Maria Corazon Sumulong Cojuanco；，曾經自稱係一位「普通嘅家庭主婦」。

生平
--

科拉桑1933年菲律賓丹轆省出世。太爺許玉寰（中文：許寰哥），人哋叫佢做許寰哥（中文：許寰哥）。1861年由福建移民到呂宋，同當地女子結婚，係皈依天主教，教名「荷西」，人哋叫佢做「荷西·許寰哥」，從此「許寰哥」（Cojuangco）成為佢家族嘅姓。

科拉桑喺屋企排第六，十三歲嗰陣去美國讀書，1953年返去菲律賓，曾經喺菲律賓遠東大學（英文：Far Eastern University）讀一個學期書。

### 婚姻生活

科拉桑22歲同時任Concepcion市長嘅阿基諾結婚，結婚之後生落咗四女一男，包括1960年生咗個仔阿基諾三世（排第三）。後尾阿基諾當選參議員，並逐漸成為對抗時任菲律賓總統馬可斯獨裁貪腐統治嘅阿頭，阿基諾曾經喺1972年參議員任內被人拉咗坐咗監。由於呢件事，1980年阿基諾夫婦被逼流亡美國紐約。

1983年8月21號，阿基諾夫婦結束喺美國嘅流亡生活返菲律賓，但阿基諾就喺眾目睽睽下喺馬尼拉機場遭到刺殺喪生，一般認為係總統馬可斯唆使。件事惹起反對勢力嘅群情激憤，而無政治經驗嘅科拉桑成為咗大眾嘅焦點，凝聚咗反對馬可斯統治嘅人。

### 1986年大選

由於國內對馬可斯嘅不滿，菲律賓提前喺1986年2月7號舉行總統選舉。喺呢次總統大選，科拉桑獲得天主教樞機主教辛海棉以及反對派嘅推薦競選總統一職，雖然選舉結果顯示馬可斯贏出，但喺來自全國各地嘅選舉舞弊投訴紛至沓來，馬可斯喺2月15號自己宣布當選；最後由參謀副總長羅慕斯同埋國防部長安里爾出面話「尊重選舉結果」之下，人民開始喺街頭進行反馬可斯集會，發起「人民力量革命」。2月24號，馬可斯透過電視台宣布全國進入緊急狀態。同時美國政府喺壓力之下都要求馬可斯落臺。2月25號馬可斯上晝自己宣布就職，中午12點前往總統府馬拉干鄢宮，當日夜晚群眾包圍馬拉干鄢宮，9點喺美國駐菲大使館安排下馬可斯搭直昇機離開馬拉干鄢宮，經關島流亡至夏威夷。科拉桑正式就任總統，重即刻得到當時列根嘅美國政府承認。

科拉桑當選嗰陣承諾：

1. 制定新憲法（大致係恢復馬可斯修憲前嘅憲法）
2. 改革政治、肅貪
3. 改善經濟、破除政商勾結特權、爭取美國經濟援助
4. 以溫和立場反共：科拉桑將試圖進行談判，甚至實行大赦

總統任內，科拉桑成功制定咗新憲法，總統任期由四年延至六年，但係唔可以競選連任；但係經濟改革就唔係咁成功。1992年卸任嗰陣，菲國經濟增長率係0.3%，就係當時亞洲比較落後嘅經濟體之一，任內呂宋島火山爆發。

### 共產黨關係

科拉桑曾經同菲律賓共產黨新人民軍和平講數，但係共產黨所要求嘅停止美國軍事同經濟援助以及土地改革，同科拉桑政府嘅經濟政策有好大嘅出入。另一方面，菲律賓國軍部分軍官因為反對和平講數同埋其他原因，曾經喺1987年8月28號發動政變。叛亂軍人攻入總統府，科拉桑個仔阿基諾三世嘅三個保鏢都中槍死咗，阿基諾三世都身中五槍，好彩冇死，政變雖然未成功，但係對共產黨和平講數因為咁就停止。1989年又有一次未成功政變。科拉桑總統任內總共經歷八次政變。

### 卸任後

1992年科拉桑卸任，由拉莫斯將軍接任。科拉桑卸任後仍然有參加政治活動。1997年，拉莫斯企圖修憲將國家由總統制改為內閣制，科拉桑同辛海棉喺9月21號發動60萬人反修憲遊行，結果拉莫斯表態唔會競選連任。1998年總統大選，科拉桑同辛海棉支持自由黨華裔候選人林雯洛，結果落選。2001年1月，柯拉蓉再次參與政治活動，結果總統埃斯特拉達被迫落臺。

榮譽博士
----

* 香港大學名譽法學博士（1993年）

病逝
--

科拉桑同阿基諾合葬馬尼拉
2008年3月24號科拉桑證實患上第四期結腸癌，喺第二日起接受化學治療，2009年8月因為癌症導致心臟同埋呼吸系統衰竭病逝。

參考
--

1. ↑  1986年3月25日根據第3號總統令廢除此職務
2. ↑  領導菲律賓人民力量 推翻獨裁政權 科拉桑逝世 互聯網檔案館嘅歸檔，歸檔日期2010年1月11號，.，蘋果日報，2009年8月2日
3. ↑  〈菲律賓前總統阿基諾夫人逝世 生前曾去福建尋根〉. 多維新聞. 原著喺2014-05-12歸檔. 喺2010-05-29搵到.
4. ↑  〈阿基諾總統"回娘家"〉. 原著喺2013年6月18號歸檔. 喺2016年5月28號搵到.
5. ↑   〈福建漳州鸿渐村迎接菲律宾总统到访〉. 喺2011-09-02搵到.
6. ↑  Template:Cite speech
7. ↑  張明德。《舉世矚目的菲律賓政局》。《問題與研究》。25:6。1986年3月。頁1-10。
8. ↑  羅石圃。《菲律賓「八二八」兵變及其影響》。《問題與研究》。27:2。1987年11月。
9. ↑  陳鴻瑜。一九九八年菲律賓總統大選。《問題與研究》。37:9。1998年9月頁31-44+89。
10. ↑  〈亞基諾．科拉桑 - 檔案 - 名譽博士學位畢業生 - 香港大學名譽博士學位畢業生〉 (繁體中文). 香港大學.
11. ↑  菲律賓前總統阿基諾逝世 互聯網檔案館嘅歸檔，歸檔日期2012年4月20號，.，商業電台，2009年8月1日 06:02 (UTC+8)

出面網頁
----


維基同享有多媒體嘅嘢：  
**Corazon Aquino**

維基文庫有原文：
**Author:Corazon Aquino**

* 科拉桑嘅官方網站
《**大紀元時報**》係份報紙，喺2001年創刊，爾家用22種語言喺36個國家發行，其中好大篇幅都係用來批評中國共產黨嘅，又成日宣傳法輪功。佢嘅香港版本係當地政府電影、報刊及物品管理辦事處嘅註冊報紙之一，除咗有收錢賣同埋免費派嘅印刷版，重有網上版，一樣係收費同免費內容都有。

英文版成為主流媒體
---------

截至2020年11月12號，喺蘋果商店雜誌和報紙類別，大紀元iOS應用程式（Epoch Times: Live & Breaking）下載次數爬升至第一位，超越嗮之前領先，財雄勢大嘅《紐約時報》、《華爾街日報》同《華盛頓郵報》等等整嘅嘢，顯示讀者極多。

印刷廠遭破壞
------

喺香港承印爾份報紙嘅新時代印刷廠，由成立至今，已經有五次被人惡意破壞。縱使有報警，不過時至今日，都無人落網。

一：2006年2月28號晚，間廠成立無幾耐，就有四條友闖咗入去，砸爛咗價值過百萬文，新買嘅印刷機。國際記者聯合會指責中共政府幕後操縱事件。

二、三：2013年5月，工廠鐵閘門鎖兩次被刑事毀壞。

四：有四個揸住類似警用短棍嘅黑衣蒙面人，喺2019年11月19號凌晨闖入去潑汽油放火。爛咗嘅有機器、印刷紙同報紙。《大紀元時報》指渠哋係中共歹徒。

五：2021年4月12日凌晨，四個蒙面男人揸鎚帶刀衝入去，靠揼嘢同灑紅毛泥碎，整爛機器，又搶走電腦零件，搞到印唔到《大紀元時報》，直到16日。份報紙話係中共買兇做嘅。

記者受害
----

2020年6月12號晚，喺香港觀塘街上面，有個疑似係前民建聯社區幹事鄺星宇嘅白衣人，揸刀去斬開緊工嘅《大紀元時報》記者Jerry，畀個黑衣人徒手擋住，跟着刀手俾其他市民制服咗。黑衣人受傷流血，而記者雖然無中刀，但係佢嘅攝影架生就稍有損傷。

《大紀元時報》報道：2021年4月24號，有個該報記者梁珍唔識嘅男人（大廈看更查證件，記低嘅名係「廖［某］良」）去到梁屋企拍門揾渠，話受梁嘅外國程姓朋友所託，運樣好大嘅嘢畀梁。不過面對梁嘅查問，對方支吾以對，梁亦見唔到上述物件。同月26號下晝，梁去某舖頭採訪途中，察覺俾個可疑中佬叼住尾，又發現撇渠唔甩，於是邊用手機錄影，邊走埋去質問，對方先至逃走。喺27號晏晝，梁同同事吳雪兒一齊就上述兩單嘢報警。梁控訴兩次受滋擾嘅同時，又遣責《大公報》派人長期跟蹤渠，兼且話懷疑三者相關。翌月11號11點零鐘，喺何文田，梁一由居所行出街，就俾個喺道伏渠，大概高1.6米嘅黑衣男人用件睇落似壘球棍嘅武器，毆咗對腳幾十下，為時約莫一分鐘，後者跟着即刻上咗架接應嘅平治汽車閃人。之後，梁由白車載去醫院治療傍驗傷，亦報咗警。梁捱棍處又瘀又腫，所着嘅緊身褲爛咗。梁相信行兇嘅係中共特務，並且憶述，事發之前嗰兩個禮拜，有架私家車周不時停喺渠屋企樓下，每當梁浮頭就駛走，好可疑。

講廣東話嘅出鏡人物
---------

* 梁珍（女）
* 吳雪兒（女）
* 石山（男）
* 黃瑞秋（女）
* Maeve（女）
* Zac（男）

參考
--

1. ↑
2. ↑
3. ↑  〈存档副本〉 (PDF). 原著 (PDF)喺2020年10月14號歸檔. 喺2020年10月16號搵到.
4. ↑
5. ↑
6. ↑
7. ↑
8. ↑
9. ↑  〈存档副本〉. 原著喺2020年10月17號歸檔. 喺2020年10月16號搵到.
10. ↑
11. ↑
12. ↑
13. ↑
14. ↑
15. ↑  〈存档副本〉. 原著喺2021年6月25號歸檔. 喺2021年5月13號搵到.
16. ↑

睇埋
--

* 新唐人電視台
* 希望之聲
**歐亞美創**（EA Beauty）係一間香港嘅美容公司，由劉雅文創立，又請咗羅霖做代言人，另外亦係2021年香港小姐競選嘅贊助公司之一。**纖瘦店**亦係佢哋旗下品牌，但由於佢哋贊助無綫嘅節目，所以被部分黃色經濟圈嘅支持者視為藍店。

消費爭議
----

### 透明質酸豐胸療程造假

2022年8月，佢哋被揭發以網店「Revival medi pro」嘅名義提供透明質酸豐胸療程，但就無透露自己歐亞美創嘅公司真實身份。有客人光顧療程俾錢嘅時候不獲發收據，之後仲出咗問題，胸部出演劇痛，之後經醫生檢查後被揭發實際係打咗「聚丙烯酰胺水凝膠」（PAAG）類同嘅物質，誤打入左胸肌肉，要即刻攞番出嚟。客人之後向網店同歐亞美創反映，但佢哋都拒絕回應。

外部連結
----

* 歐亞美創嘅Facebook頁
* 官方網站

參考
--

1. ↑  〈纤瘦店高调进京 胡杏儿谈纤体心得\_新浪女性\_新浪网〉. *eladies.sina.com.cn*. 喺2022-08-10搵到.
2. ↑  〈《藍店EA Beauty爆醫療醜聞💀》〉. *www.facebook.com* (英文). 喺2022-08-08搵到.`{{cite web}}`: CS1 maint: url-status (link)
3. ↑  《【on.cc東網】東方日報A1：愛靚唔愛命 打豐胸針墮陷阱》 (英國英文), 喺2022-08-08搵到
4. ↑  〈愛靚唔愛命 打豐胸針墮陷阱〉. *hk.news.yahoo.com* (中文). 喺2022-08-08搵到.
蘇州嘅海底撈
**海底撈**（**Hidilao**，簡化字：**海底捞**，港交所：06862，OTCBB：HDALF）係源自四川成都簡陽嘅麻辣火鍋舖，1994年開張，喺亞洲多國、英國、美國同加拿大都有分舖。香港嘅海底撈喺2017年開張。

根據海底撈2021年3月公佈嘅資料，全球共有1298間海底撈餐廳，其中93間位於中國以外、14個國家同地區。

讀音
--

「撈」喺粵語有兩個音：lou1 同 laau4。好多人都將「海底撈」讀做 hoi2 dai2 lou1，但「海底撈」個名係嚟自打麻雀入面嘅「海底撈月」，所以讀 hoi2 dai2 laau4 會配合返原意。

服務
--

海底撈嘅食餐環境

爭議
--

### 被揭監視器侵犯食客私隱

喺海底撈中國同海外嘅分店，每張枱都裝咗2個監控鏡頭，佢哋話要保障客戶權益，但喺2021年4月，就有媒體揭發，就算係海外分店，拍到嘅片段都會送返去中國。佢哋所用嘅監控鏡頭牌子海康威視，亦曾經協助過對新疆維吾爾族人嘅監控。事件首先喺加拿大嘅分店被揭發，之後有記者跟進，發現台灣嘅分店有同樣嘅情況。

事件被報道後，引起唔少關注。例如，台灣民進黨立委陳亭妃同鄭運鵬就要求海底撈交代啲影像去咗邊，同埋佢哋噉做係咪喺台灣複製中共天網系統。鄭運鵬又話，個人私隱唔係店家嘅財產，中國冇人權法治嘅保障，而中國海康威視嘅監控設備已經被多國禁止使用，對台灣嚟講，國家安全嘅必要性更高。

參考
--

1. 1 2  〈【有片】遭爆「每桌裝2監視器」還回傳中國 《蘋果》察看台灣海底撈驚見電眼滿天花板 ｜ 蘋果新聞網 ｜ 蘋果日報〉. 《蘋果新聞網》 (臺灣中文). 喺2021-04-22搵到.
2. ↑  〈海底捞餐厅的管理理念和服务理念\_经营管理〉. *www.fdcew.com*. 原著喺2018-03-13歸檔. 喺2018-02-13搵到.
3. 1 2  〈「海底撈」錄影傳中國？台立委籲查辦 - 大紀元〉. 《大紀元 www.epochtimes.com》 (繁體中文). 2021-04-22. 喺2021-04-22搵到.
4. 1 2  〈海底撈遭爆監視影像回傳陸 鄭運鵬：台灣業者應公布如何處理 | ETtoday政治新聞 | ETtoday新聞雲〉. *www.ettoday.net* (繁體中文). 喺2021-04-22搵到.`{{cite web}}`: CS1 maint: url-status (link)

出面網頁
----


維基同享有多媒體嘅嘢：  
**Hai Di Lao**

* 海底撈嘅官方網站
* 海底撈嘅Facebook頁
* 海底撈嘅Instagram頁
* 海底撈嘅Twitter
* 海底撈嘅新浪微博
青馬大橋
馬灣高架路
汲水門大橋
**青嶼幹線**（英文：**Lantau Link**），係香港8號幹線一部份，連接位於大嶼山同青衣島。全線都係三線雙程分隔公路。

青嶼幹線响1997年4月27號由前英國首相戴卓爾夫人、香港總督彭定康、布政司（中文：布政司）陳方安生主持開幕儀式，5月22號正式通車。

青嶼幹線係目前唯一連接大嶼山同香港其他地區嘅陸路通道，由青馬大橋（連接**青**衣同埋**馬**灣）、馬灣高架路同汲水門大橋（連接馬灣同埋大嶼山）組成。幹線全長3.5公里，分上下兩層行車。兩條橋嘅露天上層係三線雙程分隔快速公路，有蓋嘅下層就係兩條港鐵機場快綫同東涌綫嘅路軌，同埋兩條喺緊急時使用嘅單線行車道路。車速限制為每小時80公里，而下層行車道路為每小時50公里。

響正常情況下，下層行車道路唔會開放使用。只會響特別情況下，例如路段普遍吹強風，上層道路封閉等，先至會開放使用。下層行車道路並唔連接馬灣。打風期間，更會考慮全線封閉。

收費
--

青嶼幹線通車嗰時，啲車經荃灣區欣澳收費站，西行（往大嶼山方向）唔使畀錢，東行（往市區／新界方向）先至要畀錢。馬灣連接路通車之後，經荃灣區馬灣收費站，東行（往市區／新界方向）唔使畀錢，西行（往馬灣方向）先至要畀錢。

由2020年12月27號，即係屯門-赤鱲角隧道通車嗰日開始，青嶼幹線唔再係大嶼山連接市區嘅唯一道路，行青嶼幹線改成唔收錢。

睇埋
--

* 青嶼幹線訪客中心及觀景台

| * 睇
* 傾
* 改
8號幹線 |
| --- |
| 8號幹線 | 
* 北大嶼山公路
* 青嶼幹線（包埋汲水門大橋、馬灣高架路、青馬大橋）
* 青衣西北交匯處
* 長青公路
* 青沙公路（包埋南灣隧道、昂船洲大橋、尖山隧道、沙田嶺隧道、大圍隧道）

 | 8號幹線 |
呢篇文講電子遊戲。想搵同「2048」有關嘅第啲嘢嘅話，請睇「**2048 (搞清楚)**」。
**2048**係一隻比較流行嘅單人電子遊戲，喺2014年3月份發佈，而呢隻遊戲係由Gabriele Cirulli呢位19歲嘅意大利人整出嚟。佢整呢個遊戲係嚟測試下自己係咪可以從零開始整隻遊戲出嚟，點知，遊戲啱發佈唔夠一個星期，全球有400萬人下載咗呢個遊戲嚟玩，甚至重出現咗呢個遊戲嘅衍生版本。

遊戲規則
----

2048嘅遊戲截圖
要玩成噉先至係贏咗（唔一定要出呢個畫面，喺16個格仔入面事但邊隻格出咗「2048」就得喇）
而呢個遊戲嘅規則就好簡單，佢係通過喺個網格入面跣啲方框仔，將啲數字拼埋一齊，一直到個方框仔出咗「2048」呢4個數字就得喇。每次可以揀上下左右事但一個方向去喐，所有方框仔都會向住嗰一邊泊埋去，之後系統會喺空白格度產生一個「2」或者「4」嘅方框仔，如果兩個一樣嘅方框撞埋一齊嘅話，個數字將會變成原嚟嘅2倍。而遊戲畫面就好簡單，一開波嗰陣，喺16隻格仔入面，大部分都係灰色嘅，如果玩家拼咗個數之後就識變色。

參攷
--

1. ↑  Spence, Peter (March 17, 2014). "How one 19 year old won the internet with addictive puzzler 2048". *City A.M.* 原著喺2014年3月20號歸檔. 喺2014年7月1號搵到.
2. ↑  Wells, V. S. (March 18, 2014). "Game Review: 2048". Nouse. 喺March 19, 2014搵到.
3. ↑  Stieber, Zachary (March 18, 2014). "2048 Game the Next Flappy Bird? Addictive Game Skyrockets in Popularity". *Epoch Times*. 原著喺2017年6月11號歸檔. 喺2014年7月1號搵到.
4. ↑  Wells, V. S. (March 18, 2014). "Game Review: 2048". Nouse. 喺March 19, 2014搵到.

連出去
---

* 2048遊戲官網
* 2048嘅源代碼
* Windows Phone 2048
* 2048
* 挑战2048 iOS版
* 挑战2048 ANDROID版
| How to read a taxoboxHow to read a taxobox**亞洲象** |
| --- |
|  |
| 瀕危指標 |
| 瀕危 (EN) |
| **物種分類** |
| 

|
|  |
|
|
| 界 | 動物界 Animalia |
|
|
|
|
|
| 門 | 脊索動物門 Chordata |
|
|
|
|
|
|
|
| 綱 | 哺乳綱 Mammalia |
|
|
|
|
|
| 目 | 長鼻目 Proboscidea |
|
|
|
|
|
|
|
|
| 科 | 象科 Elephantidae |
|
|
|
|
|
| 屬 | 象屬 *Elephas* |
|
|
|
|
|
|
|
| 種 | 亞洲象種 ***E. maximus*** |
|

 |
|
| 二元學名 |
| ***Elephas maximus***Linnaeus, 1758 |
|
|
|
| 亞洲象而家嘅分布亞洲象而家嘅分布 |
|
|
|
|
|
|
|
|
|
|
|

**亞洲象**（英文：Asian Elephant 或 Asiatic Elephant），又叫**印度象**，係亞洲體型最大嘅陸上哺乳動物，但比非洲象細隻。鼻端有一個手指咁嘅突起，象公冇象牙，即使係象公亦有一半無象牙或者象牙好細，耳仔比較細、較圓，前腳有 5 隻腳趾，後腳有 4 隻腳趾，共有 19 對肋骨（其中蘇門答臘象有 20 對，但比非洲象少一對），頭骨有兩個突起，背脊拱起。性情溫和，比較容易馴服。響野外，老虎、豹同人類係亞洲象嘅主要敵人。

分佈
--

目前，亞洲象分布喺印度、尼泊爾、斯里蘭卡、緬甸、泰國、越南、印尼同馬來西亞，響中國以前分布亦好廣，由黃河以南大部分地方都有，但而家就只剩底雲南西雙版納一帶先至有。過往可再分4個亞種：印度象、錫蘭象、馬來西亞象、蘇門答臘象。此外，重有幾個亞種，馬來西亞有一種亞洲象亞種 —— 婆羅洲侏儒象，體型更細，係最近幾年先至俾人發現。

用途
--

亞洲象響南亞國家馴服咗嚟使，響交通唔方便嘅森林搬木材等。相比之下，非洲象其實都可以馴養，只係冇亞洲象咁「機智靈敏」啫。

古代亦有人訓練做戰象，馬其頓嘅亞歷山大大帝進攻印度時，就係俾佢哋從未見過嘅戰象擊敗。

歷史文化
----

亞洲象響古代中國唔單止係南方鄰國進貢嘅禮品，皇家多馴養象用於典禮時顯示威儀，甚至用嚟打仗。古時響黃河流域重係用嚟耕田嘅家畜。響《呂氏春秋》裏面，亦記載咗商王曾經騎象攻打東夷部族。古時亦有「曹植稱象」嘅故仔  。

響泰國，象係國家象徵。泰國好多府嘅府徵都有象嘅圖案。相傳白象為古時泰北嘅蘭納泰王朝帶嚟幸運，自此成為泰國嘅國寶。泰國皇室勳章最高級嘅係皇家白象勳章。因為2006年從2月到7月大象嘅數目增長三倍有多，而家喺泰國主要用象嚟當車咁租畀人。11月1日定為**象節**，嗰日會揀一啲強壯嘅大象，嚟參加拔河、舉重、踢波、越障礙跑等比賽項目嘅大象運動會。

喺斯里蘭卡，亞洲象被視為莊嚴嘅象徵。而喺印度，就被視作吉祥物，佢哋成日出現喺重要嘅禮儀慶典。

喺美國，第一隻入境嘅亞洲象係喺1796年，而第一個文獻記載嘅圈養亞洲象出世記錄喺1875年，位於Missouri嘅Saint Joseph裏面。

喺香港，雖然重未發現過亞洲象嘅化石，但學者估計，后海灣沼澤森林同吐露港一帶附近亦曾經出現過。因為廣東、廣西一帶響 17 世紀初（明朝末年）仍然有亞洲象，嗰時軍隊中重有一隊用嚟做運輸同騎嘅大象。

大象天奴係以前荔園動物園所養嘅亞洲象，可惜響1989年2月染急性肺炎而人道毀滅。其後亦有兩次有大象從泰國運港作短期展出。而1975年嗰時，據講泰國有一個馬戲團嚟過香港表演，但反應唔理想，於是將 9 隻大象寄居荔園，重要籌錢將嗰班大象送返泰國。

相
-

* 亞洲象食緊西瓜亞洲象食緊西瓜
* 亞洲象嘅骨架亞洲象嘅骨架
* 斯里蘭卡象搬嘢斯里蘭卡象搬嘢
* 雌性亞洲象 Elephas maximus 喺英國嘅動物院雌性亞洲象 *Elephas maximus* 喺英國嘅動物院

參考
--

**版Template:Reflist/styles.css無内容。**

1. ↑  Template:MSW3 Shoshani
2. ↑  Asian Elephant Specialist Group (1996). *Elephas maximus*. *2006 IUCN Red List of Threatened Species*. IUCN 2006. Retrieved on 10 May 2006. Listed as Endangered (EN A1cd v2.3)
3. ↑  《新動物園：在荒野與城市中漂泊的現代方舟》，pp248，ISBN 957-8320-04-3
4. ↑  《大象——世界的支柱》ISBN 957-13-2185-0
5. ↑  《中國珍稀動物》ISBN 962-258-056-4
6. ↑  《珍禽異獸尋蹤記》
7. ↑  《國家地理雜誌》中文版，2005年10月號
8. ↑  《中國亞洲象研究》ISBN 7-03-017193-4
9. ↑  《中國亞洲象研究》ISBN 7-03-017193-4
10. ↑  香港歷史博物館，「自然生態環境」展覽館內螢幕
11. ↑  《大地地理雜誌》，2004年6月號
12. ↑  《香港老花鏡：生活舊貌》，ISBN 962-451-423-2
呢篇文講蔡天鳳案嘅本體。想搵蔡天鳳嘅人物介紹傍蔡天鳳案嘅延伸嘅話，請睇「**蔡天鳳**」同埋「**蔡天鳳案嘅疑點傍爭議**」。

發現屍體殘肢地點大埔區龍尾村
**蔡天鳳命案**喺香港發生，當地28歲女摩度蔡天鳳（Abby）於2023年2月21號或稍後被謀殺，疑兇係渠嘅前夫鄺港智及其老頭傍大佬，鄺港智老母及三個識得渠等之一（或更多）嘅人涉嫌喺爾單案之中擔當輔助角色。譚方駿（Chris(topher)）當時係蔡天鳳嘅哎吔老公。由於其中將親人肢解傍烹煮嘅情節駭人聽聞，死者有好多公開嘅靚相傍靚片，仲有渠係富商譚澤均嘅哎吔心抱，事件廣受關注。

人物
--

疑犯總共有7個：

涉嫌謀殺
* 前家翁**鄺球**（Kwong Kau）（球哥，案發時65歲），以前任職警長期間涉嫌強姦，隨後辭職。
* 前大伯**鄺港傑**（Anthony，案發時31歲），係蔡天鳳嘅私人司機。
* 前夫**鄺港智**（Alex，案發時28歲），本身因被控盜竊而被通緝。

涉嫌妨礙司法公正
* 前家姑**李瑞香**（Jenny／球嫂，案發時63歲）。

其他疑犯
* 鄺球情婦**伍志榮**（容容，案發時47歲），係個骨妹，涉及合租案發單位同提供單位畀**鄺港智**匿埋。
* 鄺港智男友人**林舜**（Lam Shun）（Henry，案發時41歲），係個遊艇公司職員，涉嫌收取三十萬港紙，協助**鄺港智**經水路由香港偷渡去澳門。
* 鄺港智女友人潘巧賢（Irene，案發時29歲），係個冇嘢撈嘅KOL，涉嫌聯絡**林舜**以協助**鄺港智**由香港偷渡去澳門。

過程
--

2023年2月21號，蔡天鳳離開加多利山屋企，坐鄺港傑揸嘅車，打算去白石角科學園接渠同鄺港智生嗰個女放學，之後喺科進路開始失蹤，其親友於是報警，差人於24號凌晨拘捕鄺港傑、鄺球傍李瑞香，懷疑佢哋合謀殺死蔡天鳳，到同日下晝喺大埔區大美督龍尾村一間村屋入面搵到蔡天鳳嘅部份屍體殘肢。而同為殺人疑犯嘅鄺港智由於下落未明，被警方通緝，到25號下晝，渠喺東涌等緊大飛準備走佬嗰陣畀警方捕獲。又到26號下畫，警方喺尖沙咀街頭拘捕47歲嘅**伍志榮**，即係鄺球嘅情婦，懷疑佢協助窩藏鄺港智。之後到3月2日，警方喺上環再拘捕一個鄺港智嘅朋友，41歲嘅**林舜**，渠涉嫌收取三十萬元，協助鄺港智經水路由香港偷渡去澳門。再到3月6日，涉嫌協助犯案者嘅29歲潘巧賢喺大陸落網，渠亦係鄺港智嘅朋友，並喺3月7號引渡返港，押去天水圍警署調查。

審訊
--

參攷
--

* ◤名媛碎尸案 Part 133◢ 蔡天凤生前给子女留言 情感真挚令人动容
* 【時事人物】黑烏鴉吞噬「名媛」蔡天鳳 | 大紀元

另睼
--

* 周英杰
* 豹太
* 愛豹仕愛心慈善機構有限公司
水泡
**救生水泡**，又叫做**救生圈**，係水上救生必需品，係一個會浮嚮水面嘅圓圈，畀浸親嘅人支援，避免浸死。救生設備完善嘅海灘、游水池、輪船上面一定有。

發展史
---

講話救生水泡嘅歷史，其實早就喺2000——3000年前嘅中國就有呢筍嘢玩啦。其實佢之前就係乾咗嘅葫蘆瓜。而《易經》同《詩經》就記低咗同「葫蘆瓜」有關嘅記載聞一多先生就將《易經》同《詩經》入面嗰句翻譯咗成「葉拍咗，葫蘆都乾咗，可以揀佢嚟做腰舟喇。」。而家所謂《易經》同《詩經》入面嗰句就係「抱住又爛又乾嘅葫蘆瓜就可以將個身浮喺水面度唔會浸死」噉解。啫係話葫蘆瓜就係最早嘅救生設備。後嚟喺海度行緊嘅船，大多數都係帶住嚿葫蘆瓜，費事話部船失事。就係噉，古代嘅中國人民就係用咗乾嘅葫蘆瓜嚟撐過河嘅，佢就係最早嘅救生水泡喇。

到咗宋朝嗰陣，整救生水泡嘅技術進步咗，有人開始用軟木料同蘆葦等整成個好似個環噉嘅嘢畀人捐入去，用個環嚟托住個身，用咗呢種環形嘅救生水泡，重方便過葫蘆瓜成幾百倍，所以就變咗名副其實嘅救生水泡喇，宋代啲人話佢係「浮環」。

後來隨住用咗新技術同新材料，好多救生設備就出咗嚟。但救生圈重俾人一直用到而家，佢重係簡便嘅救生工具。

用途
--

游水池用嘅救生水泡
### 游水池

內文：游水泡
喺游水池度嘅救生圈，就係畀啲唔識游水嘅人嚟用佢，佢可以唔畀啲人就噉沉咗落去。尤其係救生員度係必須要有嘅，佢哋唔想喺有人搞咗溺水就冇得救。

### 航海

喺航海嗰陣，嗰啲海事員重將啲救生圈放喺輪船嘅甲板度比較明顯嗰邊，重喺救生圈度油咗紅同白兩種顏色，有啲比較高級嘅救生圈度重裝咗有自己識發光嘅浮燈響度，噉唔理佢喺日頭定係晚黑，都好易睇到跌咗落水嘅人喺邊個位度跌咗落去，噉救援船就可以跟住個標記迅速去到出事地嚟救返跌咗落水嘅人。

### 其它

水泡除咗救生之外，重可以畀痔瘡病人當凳坐。

睇埋
--

* 救生衫
* 救生繩
* 救生板
* 游水泡

連出去
---

* 《航海》1986年第06期
* 救生圈的历史
* 救生圈的历史

註
-


維基同享有多媒體嘅嘢：  
**Lifebelts**

**版Template:Reflist/styles.css無内容。**

1. ↑  《易經》入面講嘅：「包荒，用馮河。」，《詩經》入面講嘅的「有苦葉，濟有深涉。」。
2. ↑  根據《宋稗類抄》入面講嘅：宋代抗金名將韓世忠就派咗位部將——王權去金山度打死啲敵人，喺出發之前，韓世忠命令咗佢冇用船嚟過江，因為敵人喺度睺住嗮。結果王權向每位土兵發咗個用軟木嚟整嘅圓浮環嚟綁喺個腰度過河。結果士兵因為接受咗王權嘅命令，啲金人冚唪唥都唔知士兵點解會凈雞雞噉過咗江就輸咗畀佢。嗰時，王權用緊嘅浮環就係最早嘅現代救生圈。
吉隆坡會展中心外觀
吉隆坡會展中心嘅內部走廊
吉隆坡會展中心嘅正門
**吉隆坡會展中心**（馬來話：Pusat Konvensyen Kuala Lumpur）係馬來西亞吉隆坡一座會展中心，喺吉隆坡城中城入面，面積有120,000平方米，喺2005年開幕。佢係吉隆坡市區最大型嘅會展中心之一，每年都會喺呢度舉辦好多大型展覽，包括由馬來西亞電腦及多媒體協會（PIKOM）所舉辦嘅電子用品展－PC Fair同馬來西亞大眾書局所舉辦嘅中港台以外最大型嘅華文書展——海外華文書市等。

喺體育方面2015年嘅國際奥林匹克委員會全會（IOC Session）都喺呢個會展中心入面舉辦，嗰次大會選出咗2022年冬季奥林匹克運動會所舉辦嘅城市。吉隆坡會展中心亦係國際會議協會（International Congress & Convention Association，簡稱ICCA）同國際會議中心協會（International Association of Congress Centres，簡稱AIPC）嘅會員。

主要設施
----

會展中心一共有5層，裏面嘅設備適合舉辦各個大小型嘅展覽同會議。

### 展覽廳

會展中心入面有6個大型展覽廳，其中第一至第五展覽廳嘅總面積9,710平方米，樓高9米，主要用嚟做各個大小型展覽嘅承租，而第六展覽廳喺室外，有2,600平方米大，主要用嚟做大型宴會。

### 議會廳

喺主要出入口上方嘅議會廳（Plenary Hall）提供場地畀大型演講、研討會、藝文表演、演唱會、展覽開幕儀式、企業大型聚會等使用，有3層高，總共可以容納3,000人。

### 議會劇場

議會劇場（Plenary Theatre）有3層高，可以容納470人，適合舉辦小型演唱會、中型演講、研討會等。

### 會議室

依照規模，有大、中、細之分。其中三座大型會議室（Conference Halls）總計可以容納1,800人，有時會用嚟舉辦小型展覽，其他仲有多達20座嘅小型會議室（Meeting Rooms）。

### 宴會大禮堂

宴會大禮堂（Grand Ballroom）可以容納2,000人，好多馬來西亞政商名流嘅婚禮同宴會都選擇喺呢度舉辦。

### 宴會廳

宴會廳可以容納740人（Banquet Hall），適合舉辦中型研究、研討或者宴會。

### 其他

會議中心大樓嘅底樓係美食中心（food court）、吉隆坡城中城水族館同通往陽光廣場嘅地底通道，其出口同城中城－武吉免登空橋系統共構，可以直接通往武吉免登地區。亦同周圍好多建築物透過空橋或者通道聯通，包括雙子塔、勘探大廈、陽光廣場 、文華東方酒店、君悅酒店等。

出面網頁
----


維基同享有多媒體嘅嘢：  
**Kuala Lumpur Convention Centre**

* 吉隆坡會展中心嘅官方網站
《**火車到站**》（法文：***L'Arrivée d'un train en gare de La Ciotat***）又叫《**火車進站**》，係一齣早期嘅電影。佢由盧米埃兄弟出品，内容係一架火車埋站嘅場景。《火車到站》成日俾人誤傳話係世界上第一齣電影，但其實佢比起真正嘅第一齣電影遲咗成個月首映。

内容
--

《火車到站》
同盧米埃兄弟嘅其他早期電影一樣，《火車到站》係一齣實況電影（英文：actuality），拍嘅係某時某地真實發生嘅事物。《火車到站》片長只得50秒，並且係一鏡到尾。唯一嘅鏡頭真實噉記錄咗法國南部沿海小鎮拉西奧塔（法文：La Ciotat）嗰度一列蒸汽火車慢慢駛入火車站，以及啲人喺火車側邊走動嘅情景。

成部電影冇經過任何剪接，亦冇刻意造成嘅鏡頭郁動。除此之外《火車到站》播片嗰陣係按照返拍片嘅原速嚟播嘅，並冇加快減慢，呢點同之後差利時代嘅默片做法唔同。

製作
--

盧米埃兄弟發明嘅Cinématographe攝影機
呢齣電影係盧米埃兄弟一腳踢整出嚟嘅作品，由拍攝、執導到製片都係佢哋兩個一手包辦嘅。負責揸機嘅細佬路易·盧米埃用咗35毫米格式、長寬比1.31:1嘅菲林，而鏡頭就用返盧米埃兄弟自己發明嘅多功能攝影機。呢部嘢法文叫Cinématographe，除咗可以當做普通嘅電影攝影機噉用，仲兼具埋菲林打印同投影嘅功能。因為當時嘅技術限制，《火車到站》係一齣黑白片兼默片。

### 公映

有講法話盧米埃兄弟喺1895年12月28號搞嘅電影放映會係世界上第一場商業電影放映，所以打頭炮嘅《火車到站》就係全世界第一齣電影。不過呢個講法其實係錯嘅，當日嘅節目表並冇《火車到站》。「第一部電影」嘅殊榮要畀盧米埃兄弟另一齣戲《工廠大門》（法文：*La Sortie de l'usine Lumière à Lyon*）至啱，而初版嘅《火車到站》要到1896年1月25號先至首映。

### 其他版本

除咗1896年上映嘅初版之外，盧米埃兄弟之後仲將《火車到站》重拍過兩次，即係夾埋一共有三個版本。依家網上面最容易揾到嘅其實唔係原版，而係1897年夏天重拍嘅第二版，特色係可以見到幾個女人同細路仔上車。

另外，盧米埃兄弟仲拍過一輯3D版嘅《火車到站》，並且喺1934年法國科學院開會嗰陣播過。其實早喺1895年第一齣電影公映之前，盧米埃兄弟已經研究緊點樣拍3D電影。但係因為3D電影唔似2D嘅咁好賣，所以成日俾人遺忘咗。

反響
--

相傳《火車到站》公映初時，有唔少人都俾架向住佢哋衝緊埋嚟嘅火車嚇親，一路大叫一路走去間房後面避。德國嘅《明鏡》週刊寫話套戲引致咗恐懼乃至恐慌，而英國電視台第四台嘅紀錄片*The 100 Greatest Scary Moments*（《百大恐怖時刻》）就將《火車到站》列做第一百位。

觀眾有噉嘅反應可能係因為喺電影出現之前，只有暗箱呢個方法整到識郁嘅投影。冇睇過戲嘅觀眾可能以為間房出面真係有駕火車衝緊埋嚟。不過，有啲研究電影嘅歷史學家就質疑呢段故嘅真確性。亦有學者覺得引起恐慌嘅可能係之後重拍嘅3D版，而唔係1896年公映嘅初版，純粹係以訛傳訛傳錯咗。

### 流行文化

喺2011年嘅冒險電影《雨果的巴黎奇幻歷險》（英文：*Hugo*）裏面有唔少向早期電影致敬嘅畫面，當中就包括《火車到站》放映嘅一幕。

另外，《文明帝國V》（英文：*Civilization V*）電子遊戲第二個擴充包《美麗新世界》（英文：*Brave New World*）嘅開場動畫同預告片入面，都有相傳《火車到站》首映嗰陣引發恐慌、場面混亂嘅情節。

註
-

1. ↑  實況電影同紀錄片差唔多，但實況電影唔似紀錄片噉要拼砌一個宏觀敘述去帶出道理，所以冇咁多剪接。

參考
--

1. ↑   "Arrival Of A Train At La Ciotat". *Internet Archive* (英文). 喺2023-09-02搵到.
2. ↑  
洪致文 (2003年9月15號). 《鐵道電影院——電影裡火車世界》. 時報文化. ISBN 957133975X.
3. ↑   "Technical specifications". *IMDb* (英文). 喺2023-09-02搵到.
4. 1 2   "FAQ – Movies". *L’œuvre cinématographique des frères Lumière* (英文). 喺2023-09-02搵到.
5. ↑   Keiller, Patrick (2008). "Phantom Rides: The Railway and Early Film". 出自 Beaumont, Matthew; Freeman, Michael (編). *The Railway and Modernity: Time, Space, and the Machine Ensemble* (英文). Oxford etc: Peter Lang. p. 69–84.
6. 1 2   McLane, Betsy A. "L'Arrivée du 3-D". *editors guild magazine* (英文). 原著喺2012-10-21歸檔.
7. ↑   Karasek, Hellmuth (1994年12月26號). "Lokomotive der Gefühle". *Der Spiegel* (德文).
8. ↑  
Loiperdinger, Martin (2004). "Lumière's "Arrival of the Train": Cinema's Founding Myth". *The Moving Image: The Journal of the Association of Moving Image Archivists* (英文). University of Minnesota Press. **4** (1): 89–118.
9. ↑   Sid Meier's Civilization (2014年3月1號). "Sid Meier's Civilization V: Brave New World Launch Trailer". *YouTube* (英文).

出面網站
----


維基同享有多媒體嘅嘢：  
**火車到站**

* 《火車到站》原版影片（英文）
* 《火車到站》喺IMDb嗰度嘅資料（英文）
* 盧米埃研究所（Institut Lumière）嘅官網（法文）
蒙古國
蒙古國草原。蒙古地形主要係草原，平均海拔1600米。
蒙古對外主要靠鐵路連接
**蒙古國**係亞洲一國，夾響中華人民共和國內蒙古同埋俄羅斯之間。

今日個蒙古國係指外蒙古，但實際上「蒙古」係應該包括埋內蒙古。分別在於：蒙古高原北半部係外蒙古，南半部就係內蒙古。

歷史
--

蒙古人自古以嚟就係中國嘅外族。喺13世紀成吉思汗橫掃歐亞以嚟，蒙古帝國曾經係世界最大嘅，面積甚至大過家下嘅俄羅斯。

大清嗰陣，蒙古人同大清政治有密切關係。

喺1912年中華民國成立之前，外蒙古已經脫離大清而獨立。1924年，外蒙古喺蘇聯支持底下，成立蒙古人民共和國。

地理
--

蒙古國係內陸國，大部分都係山地或者高原，平均海拔1600米。西面有好多湖。因為係內陸國，氣候唔咁好，夏天比較乾燥，冬天重長過夏天，係亞洲大陸寒流嘅發源地之一。

人口
--

蒙古國人口約莫320萬（2019年1月），94.9%係蒙古族，少數民族主要係哈薩克族。佢係世界人口密度最低嘅國之一，平均每平方公里得1.91人，近一半人口住喺首都烏蘭巴托。

根據2000年人口普查，蒙古國有三分之二人口唔夠30歲，36%人口唔夠14歲。

經濟
--

蒙古國基礎建設好少，所以經濟唔發達。主要產業包括礦業、農牧業、交通運輸業、服務業等，畜牧業養牛、羊、馬等等。至於工業亦都只係畜牧業加工製品。

蒙古國嘅出口貿易有68.4%係到中國（2006年），而進口貿易除咗中國之外，重有俄羅斯。

通貨嗌圖格里克。

出面網頁
----


維基同享有多媒體嘅嘢：  
**Mongolia**

維基同享有多媒體嘅嘢：  
 **Монгол улс**

響維基新聞度有一單新聞係同呢篇文有關：  

 **Category:Mongolia**


維基語錄收錄咗同呢篇文相關嘅摘錄：
**Mongolia**

維基遊埠有呢篇旅遊嘅資源：**蒙古國（英文）**

* 蒙古國嘅官方網站
* 〈国家概况 — 中华人民共和国外交部〉 (簡體中文). 中華人民共和國外交部.
* 〈蒙古國 Mongolia - 亞西地區 - 中華民國外交部 - 全球資訊網 Ministry of Foreign Affairs, Republic of China (Taiwan)〉 (繁體中文). 中華民國外交部.
* "Mongolia - United States Department of State" (英文). 美國國務院.
* 蒙古國喺中央情報局《世界概況》嘅資料 （英文）
* 〈モンゴル国 ｜ 外務省〉 (日文). 日本外務省（日文：外務省）.
* "Mongolia - Department of Foreign Affairs and Trade" (英文). 澳洲外交貿易部（英文：Department of Foreign Affairs and Trade (Australia)）.

| * 睇
* 傾
* 改
亞洲 |
| --- |
| 東亞同北亞 | 中華民國 • 中華人民共和國 • 日本 • 朝鮮民主主義人民共和國 • 大韓民國 • 蒙古 • 俄羅斯 |
| 東南亞 | 緬甸 • 汶萊 • 柬埔寨 • 東帝汶 • 印尼 • 老撾（寮國） • 馬來西亞 • 菲律賓 • 星加坡 • 泰國 • 越南 |
| 南亞 | 孟加拉 • 不丹 • 印度 • 馬爾代夫 • 尼泊爾 • 巴基斯坦 • 斯里蘭卡 • 伊朗 • 阿富汗 |
| 中亞 | 哈薩克 • 吉爾吉斯 • 塔吉克 • 土庫曼 • 烏茲別克 |
| 西亞 | 亞美尼亞 • 阿塞拜疆 • 巴林 • 塞浦路斯 • 格魯吉亞 • 伊拉克 • 以色列 • 約旦 • 科威特 • 黎巴嫩 • 阿曼 • 巴勒斯坦 • 卡塔爾 • 沙地阿拉伯 • 敘利亞 • 土耳其 • 阿聯酋 • 也門 |
| 第啲特殊政區 | 香港（中華人民共和國） • 澳門（中華人民共和國） • 英屬印度洋領地（英國） |
| 主權未受廣泛承認嘅地區 | 北塞浦路斯 • 南奧塞梯 • 阿布哈茲 • 納戈爾諾-卡拉巴赫 |
| 註 | 
1. ↑  傳統上認為，俄羅斯係歐洲國，但佢有好大面積領土屬於亞洲
2. ↑  有時俾人劃去大洋洲
3. ↑  部份地區有時俾人當係大洋洲
4. ↑  由於巴以衝突，未正式建國，但佢係聯合國觀察員國，佢嘅主權受國際社會廣泛承認
 |
| 國家同地區一覽 • 非洲 • 美洲 • 南極洲 • 歐洲 • 大洋洲 |
**淡武隆縣**（馬來話：Daerah Temburong），又叫**淡布隆縣**，係汶萊四個縣之一，北面係汶萊灣，西面係馬來西亞沙撈越林夢省，縣城係邦阿。呢個縣面積有1306平方公里大，全縣人口（2011年）大約有8852人，縣區同汶萊其他三個縣分開咗，係一瑰外飛地，需要通過淡武隆大橋相接。

政區
--

淡布隆縣巫金 (細區)
呢個縣下咗5個鄉（巫金）。

* Amo
* 邦阿
* Batu Apoi
* Bokok
* 拉布

地理
--

淡布隆縣北面係汶萊灣，而東面、南面同西面都係馬來西亞沙撈越。淡布隆縣有1,306 km2（504 sq mi）大。

Temburong River 流經呢一區，而Sungai Pandaruan River 形成咗四部汶萊同馬來西亞嘅邊界。

烏魯淡武廊國家公園（Ulu Temburong National Park）
汶萊第一個國家公園，烏魯淡武廊國家公園（Ulu Temburong National Park）喺淡布隆縣南面，複蓋大約550 km2（210 sq mi）淡布隆縣森林。呢個國家公園有科學研究設施，研究中心叫 Kuala Belalong Rainforest Field Studies Centre，只可以搭船去。

Kuala Belalong 國家公園區25公頃（62英畝） 地區分配咗畀Universiti Brunei Darussalam、Kuala Belalong Field Studies 同埋 Smithsonian Tropical Research Institute 去做研究。呢個研究叫「Belalong Rainforest Experience」，由香港上海匯豐銀行資助。

一個外向訓練中心（Outward Bound centre）都喺國家公園入面。

淡布隆縣有 67 km（42 mi）路連接邦阿同內部村莊。另外，有54 km（34 mi） 路連接村莊同內部地區。

一條全新30 km（19 mi）嘅橋–淡武隆大橋連接淡布隆縣同埋摩拉縣已經喺2020年3月完工，來往兩地唔使再入境馬來西亞沙撈越 14 km（8.7 mi） of this roadway crosses the Brunei Bay.。

淡布隆縣生態旅遊
--------

原始森林仲復蓋淡布隆縣大部分位置，咁樣導致呢區發展生態旅遊。生態旅遊推廣活動例如「Cuti-Cuti Temburong」 (「Temburong Holidays」)喺2008年尾由一間叫「Kenali Negara Kitani」(KNK) (「Know Your Country」)嘅本地旅行社推出。呢個活動鼓勵本地人同外國遊客去呢個縣旅遊 呢個推廣活動係汶萊附近婆羅洲核心項目嘅開始。

人口
--

根據2019年年口人口估算，淡布隆縣大約有11,400人，佔汶萊總人口大約2.5%。 

種族分佈| 馬來人 | 7,500 | 65.8% |
| 華人 | 1,100 | 9.6% |
| 其他 | 2,800 | 24.6% |

居民分佈| 公民 | 8,000 | 70.2% |
| 永久居民 | 900 | 7.9% |
| 臨時居民 | 2,500 | 21.9% |

教育
--

Sultan Hassan Secondary School係淡布隆縣唯一一間中學，佢喺邦阿。另外，亦有13間小學分佈喺呢個縣唔同地區。

醫療
--

喺1987年，耗資1000萬嘅 Pengiran Isteri Hajah Mariam醫院 開業，提供50張病床同各種醫療服務。另外，亦有好多鄉村診所。

休閒
--

### 運動

淡布隆縣較流行嘅運動有足球、陀螺、籃網球同埋藤球。

參考
--

1. 1 2  "Temburong District" (PDF). p. 8. 喺2017-10-17搵到.
2. ↑  Rasidah, H.A.B. (April 4, 2009). "Project for in-depth study of local forests". *The Brunei Times*. 原著喺April 9, 2009歸檔.
3. ↑  Abu Bakar, Rasidah (16 March 2020). "Temburong bridge opens to traffic today". *The Scoop*. 原先內容歸檔喺19 March 2020. 喺20 March 2020搵到.
4. ↑  Rabiatul, Kamit (10 May 2013). "Temburong bridge ready 2018". Brunei Times. 原著喺3 December 2013歸檔. 喺10 July 2013搵到.
5. 1 2  "Exploring Brunei in 'Cuti-Cuti Temburong". *The Brunei Times*. December 6, 2008. 原著喺November 24, 2009歸檔.
6. ↑  "Report of the Mid-Year Population Estimates 2019" (PDF). Department of Economic Planning and Statistics. 喺20 March 2021搵到.
7. ↑  "Report of the Mid-Year Population Estimates 2019" (PDF). Department of Economic Planning and Statistics. 喺20 March 2021搵到.
8. ↑  "Report of the Mid-Year Population Estimates 2019" (PDF). Department of Economic Planning and Statistics. 喺20 March 2021搵到.

| * 睇
* 傾
* 改
 汶萊政區 |
| --- |
| 
* 馬來奕
* 汶萊摩拉
* 淡布隆
* 都東

 | Flag of Brunei |
**傷害中國人民感情**（粵拼：soeng1 hoi6 zung1 gwok3 jan4 man4 gam2 cing4）
係多年嚟中華人民共和國政府對外表達唔同意見嘅常見用語，其原意為傷害中國共產黨領袖嘅感情。

研究
--

《人民日報》各年使用「傷害中國人民嘅感情」次數（1949－2013年）
香港大學中國傳媒研究計劃嘅David Bandursk喺一項研究中發現，大陸官媒《人民日報》由1959年至到而家，用過143次「傷害中國人民感情」嘅句子。

全球最常傷害中國人感情嘅國家係日本，《人民日報》用呢句嘢批評過日本51次。美國排第二，「傷害中國人感情」合共35次。

加勒比島國聖盧西亞喺2007年同中華民國重啟外交關係，同樣被形容係傷害中國13億人民的感情。

指出公眾憤怒往往係非常好用嘅工具，令中國共產黨拋開「唔干涉其他國家內政」嘅原則，例如中方不時抱怨日本政治人參拜靖國神社。但另一方面共產黨甚少願意畀民眾表達自己嘅感情，其實係擔心民意爆發會挑戰到黨中央嘅控制能力。

爭議
--

據非正式統計，以「《人民日報》電子版」嘅數據庫搜索，結果得出中國大陸官方喺1946至2006年發表提出「傷害中國人民感情」嘅文章有百幾篇。McClatchy Newspapers北京辦公室主任Tim Johnson評論指出，「呢句陳腔濫調俾中共當局慣用，以獲取同情同埋批評人」。亦有其他觀點認為，佢係中國政府外交手段嘅常用術語之一。

參考
--

1. ↑  汪宏倫 (2014). 〈理解當代中國民族主義：制度、情感結構與認識框架〉. 《文化研究》 (19): 189–250.
2. ↑   "A world of hurt Poor China: so vast and so sensitive" (英文). 2016-02-06. 喺2016-02-06搵到.
3. ↑  "Hurt Feelings? Blame Deng Xiaoping" (英文). 2008-11-11. 喺2013-05-30搵到.
4. ↑  陈迈克. 〈伤害中国人民的感情〉 (中國中文). 新紀元周刊 52期. 原著喺2010年3月17號歸檔. 喺2016年3月18號搵到.
5. ↑  ，。

睇埋
--

* 《玻璃心》
**轉數快**（英文：**FPS**），原名**快速支付系統**（英文：**Faster Payment System**），係香港嘅小額實時支付平台，全面接通香港大多數銀行同埋儲值支付工具營運商，畀市民喺任何時間即刻搞掂跨銀行同儲值支付工具嘅即時資金轉帳，包括港紙同人民幣。用家收人錢嗰陣唔使畀戶口號碼人哋，只需要畀預先登記咗嘅流動電話號碼或者電郵地址就得。

轉數快由香港金融管理局統籌，由香港銀行同業結算有限公司負責運作。呢個系統喺2018年9月17號正式命名同埋開放登記，9月30號開放轉帳、支付同收款功能。

「轉數快」呢個中文名源自粵語俗語，本嚟意思係讚人精叻醒目，字面亦可以解做「轉數」（轉帳）嘅速度好「快」。

2023年12月，轉數快同泰國嘅PromptPay互聯，轉數快可以掃描PromptPay嘅商戶二維碼畀錢，反之亦然。

參與機構
----

### 銀行

* 中國銀行（香港）
* 交通銀行（香港） / 交通銀行
* 東亞銀行
* 中信銀行（國際）
* 中國建設銀行（亞洲）
* 集友銀行
* 創興銀行
* 花旗銀行（香港） / 花旗銀行
* 大新銀行
* 星展銀行（香港） / 星展銀行
* 恒生銀行
* 香港上海滙豐銀行
* 中國工商銀行（亞洲）
* 南洋商業銀行
* 華僑永亨銀行
* 上海商業銀行
* 渣打銀行（香港）
* 永隆銀行
* 玉山商業銀行（香港）

### 儲值支付工具營運商

* 三三金融
* 支付寶
* 快易通
* 全球付
* HKT Payment（即係Tap & Go）
* 僑達國際
* 八達通
* TNG
* UniCard
* 微信支付

事件
--

2018年10月，有騙徒用請人做藉口，呃受害人畀身份證同銀行月結單副本，用嚟冒充受害人開通電子直接付款授權，再經轉數快轉走受害人銀行戶口嘅錢，警方隨即立案調查，而金管局亦已經叫停各參與機構嘅電子直接付款授權服務，直到各參與機構諗到點樣可以避免同類漏洞出現，而家已經塞咗漏洞可以用到電子直接付款授權。

參考
--

* 啟動快速支付系統「轉數快」

出面網頁
----

* HKICL | 轉數快
**戥穿石**喺一場婚禮裏便，除咗伴郎之外，係一班陪住新郎，幫新郎打點嘅男人。因為戥讀鄧，所以亦都有人寫做**鄧村石**，**鄧穿石**。亦有人考訂寫做**幐豬石**。

戥穿石通常係新郎哥老死，好好朋友，又或者係親戚來。其中一個最熟嘅就做伴郎。

個名起源
----

戥穿石據考據，係由戥豬石而來。豬仔拎去市集買，都會用擔挑。豬仔就響擔挑一邊籃，而另一邊呢，就放響舊咁上下重嘅石來戥返勻兩邊重量。所以呢舊就叫做**戥豬石**。因為呢舊石只係用來陪豬運出去買，所以啲就變成陪襯，豬買完就無利用價值，可以掉得。後尾講講下就由戥豬石變成戥穿石，意思係陪襯咁解。

因為新郎娶老婆都要人陪住，呢班人就叫做戥穿石，上下打點，飲完酒後就無用，所以畀人比喻做戥穿石。

做嘅嘢
---

### 唐人

戥穿石係來幫手同新郎搞婚禮，同新娘姊妹夾手。婚禮開始幫手接新婚。婚宴幫手接待安排賓客。有時亦都幫手主持婚宴。

### 英式

英文戥穿石叫**Groomsman**。戥穿石幫伴郎手搞夜晚個派對，行禮幫手帶位，陪姊妹行敎堂同接待。有時亦都同伴郎做婚禮短講。同伴娘或者單身女賓客跳舞。

軍官婚禮就會有隊揸劍做戥穿石呢個角式。呢班戥穿石通常係同一班一齊同事嘅軍人，同軍官好好朋友嘅。佢哋會響劍做成栱門，畀新人同賓客行過。

出面網頁
----

* 〈戥穿石〉.
**江戶川柯南**（日文：江戸川 コナン／えどがわ コナン *Edogawa Konan*），係青山剛昌作品《名偵探柯南》嘅男主角，原本叫**工藤新一**（日文：工藤 新一／くどう しんいち *Kudō Shin-ichi*）。

創造
--

將工藤新一變做一個細路嘅諗法，靈感嚟自赤川次郎《三毛貓福爾摩斯系列》嘅主角「福爾摩斯」。

「江戶川柯南」呢個名入面，「江戶川」嚟自日本小說家江戶川亂步、「柯南」嚟自英國推理小說家柯南·道爾；至於「工藤新一」呢個名，個姓「工藤」嚟自偵探連續劇《偵探物語》主角工藤俊作、「新一」就出自日本科幻小說家星新一。

概說
--

江戶川柯南原本叫工藤新一，17歲，身高174cm，生日係5月4號，響帝丹高中讀二年級。老豆係世界有名嘅推理小說作家工藤優作，阿媽就係女明星工藤有希子。

高中一年級個陣，佢坐嘅個架飛機發生殺人事件，佢響順利解決事件後令到差人甘拜下風。之後佢又陸續解決幾單案，出嗮風頭，畀人叫做「平成嘅福爾摩斯」、「日本警察救世主」，同另一位高中生偵探服部平次並稱「關東工藤，關西服部」。

一次同好朋友毛利蘭去迪士尼玩，見到一班可疑人士（黑暗組織）響暗角進行交易，畀對方發現，將依然仲響測試階段嘅毒藥APTX4869強迫工藤食咗佢，以此殺人滅口。但由於藥物嘅副作用（組織唔知），工藤並冇死，但身體就縮細成七歲個陣嘅樣。響聽取鄰居阿笠博士嘅意見之後，佢決定改名「江戶川柯南」，入讀帝丹小學一年級，依家住響毛利蘭個老豆毛利小五郎屋企。為咗得到解藥，變返原來個樣，佢堅持調查黑暗組織。

當飲咗中國酒「白乾兒」之後，佢會短暫變返原來個樣（24個鐘）。

技能
--

擁有住一流嘅推理能力，學識淵博、才思敏捷，擅長觀察同埋分析，同時繼承咗老豆嘅推理能力同阿媽嘅演技（但優作都話佢嘅觀察力仲係差啲）。雖然身體變細，但個腦、性格等冇變，所以佢依然可以幫手查案。由於身體上嘅限制，阿笠博士為佢度身訂造咗太陽能滑板、領帶變聲器、手錶麻醉槍、伸縮肩帶等嘅發明。曾經多次透過麻醉毛利小五郎、跟住扮係毛利去解決案件，當然佢唔止麻醉過毛利一個人。

FBI同日本差人都好信任佢，以至於一有大案就會聯絡佢，當然他亦有份參與。

運動唔錯，最叻踢足球。初中時期係足球社大將、負責中場，但升到高中後就冇加入足球社。佢話係玩足球純粹係想培養出偵探應該有嘅運動神經，從來冇打算向足球呢方面發展。佢嘅反射神經非常好，腳力甚至好過一般嘅成年人。佢嘅慣用腳係右腳，不過佢踢波嗰陣會用左腳。

人際關係
----

### 已知江戶川柯南真實身分

* 阿笠博士
* 工藤優作・工藤有希子
* 服部平次
* 灰原哀 / 宮野志保
* 黑羽快斗
* 貝爾摩德
* 本堂瑛祐
* 宮野明美
* 赤井秀一
* 世良真純
* 瑪麗・世良
* 挪亞方舟
* 愛爾蘭

**其他故仔**

* 雷朋三世
* 峰不二子
* 次元大介
* 第十三代石川五右衛門
* 寺井黃之助

影響
--

基於《名偵探柯南》嘅知名度，江戶川柯南亦都出名。響華人圈，啲人調查失物、案件真相等行為，媒體多稱之為「扮柯南」，成為查案嘅代名詞。

響2021年10月，柯南官方將柯南雕像由大阪電視台運去英國必嘉街。

攷
-

1. ↑  ETtoday新聞雲. 〈《柯南》10主角名字的由來！ 工藤新一「取名內幕」和松田翔太有關 | ETtoday星光雲 | ETtoday新聞雲〉. *star.ettoday.net* (繁體中文). 喺2022-01-03搵到.
2. ↑  聯合新聞網. 〈雷／劉品言「華燈」小姐側拍流出 網追：兇手是妳〉. 《噓！星聞》 (中文). 喺2022-01-03搵到.
3. ↑  〈日本柯南雕像被運去英國貝克街！與福爾摩斯雕像並排！ - ezone.hk - 遊戲動漫 - 動漫玩具〉. 《ezone.hk 即時科技生活》. 喺2022-01-03搵到.
**周海媚**（Chow Hoi Mei，1966年12月6號—2023年12月11號），花名「海味」、「凍齡女神」；原籍廣州，滿洲白旗嘅滿族人，喺香港出世，係前香港女藝人。

生平
--

周海媚喺香港出世，曾經喺麗澤譚肇康紀念學校同埋位於屯門嘅順德聯誼總會譚伯羽中學讀書，1985年參加香港小姐競選，落選之後簽約無綫電視做旗下藝員。佢拍過好多部劇，包括《義不容情》，亦推出過寫真集。

佢啱啱出道嗰陣，同呂良偉行得好埋，兩人當年因不明原因之下結婚，不久後翌年就決定離婚，目前仍然係單身。後來同黎明合作嗰陣又爆出緋聞，近年又話有同周家文拍拖，不過呢啲卒之係傳聞。

周海媚曾經先後喺2008年同2012年尾兩度重返娘家TVB拍劇，之後已約滿離開，定居北京，專注喺中國大陸發展，甚少喺香港露面。

2023年12月11日，佢喺北京市因為發病醫治無效過身，死訊喺次日被證實。但係佢生前一直都被傳有紅斑狼瘡個病狀，田啟文話佢生前被全身性紅斑狼瘡病狀困擾，畀佢免疫力低下。佢契兄黃日華2023年12月13日喺《東張西望》指出佢地拍《天地豪情》個陣有睇到佢有紅斑嘅症狀。但係周生前一直否認有嗰症狀，希望將呢啲傳聞大事化小，只係聲明有不明原因嘅血小板低下。

之後佢家姐周海瑩委託《明報周刊》代表公布周海媚過身後嘅各項安排，同埋確認佢係突發性心臟病過身。佢生前嘅寵物畀佢北京嘅好友代養，骨灰被佢家人運返香港安葬。

演出作品
----

### 電視劇（無綫電視）

* 《楊家將》（出道作）
* 《回到未嫁時》
* 《義不容情》
* 《今生無悔（中文：今生無悔 (無綫電視劇)）》
* 《生命之旅》
* 《倚天屠龍記》
* 《情濃大地》
* 《大鬧廣昌隆》
* 《天地豪情》
* 《學警狙擊》
* 《蔡鍔與小鳳仙》
* 《神鎗狙擊》

### 電視劇（亞洲電視）

* 《縱橫四海》

### 電視劇（其他）

* 《今生今世》
* 《北京深秋的故事》
* 《新聞小姐》
* 《亞洲英雄》
* 《武媚娘傳奇》
* 《倚天屠龍記》

### 節目主持

* 星光伴我行

出面網頁
----

* 周海媚喺互聯網電影資料庫嘅資料（英文）
* Kathy周嘅部落格
* 海味個屋企
* 周海媚響唔同時期嘅照片
* 周海媚 - 新浪BLOG
* 『海味幫』掌門--∮周海媚∮
* ˙今生無悔．鍾愛海媚˙
* Kathy Chau Year 2000 Fan Page


1. ↑  〈快訊／周海媚去世！工作室證實噩耗「醫治無效」　享年57歲〉. 《ETtoday星光雲》. 2023-12-12. 喺2023-12-12搵到.
**輸出革命**係一個政治術語。主旨係話某啲地方搞革命完咗後，跟著就協助埋其他地方嘅人搞同一性質嘅革命。呢度仲會特指社會主義國家或資本主義國家協助周邊嘅其他地方勢力、透過暴力等手段建立一個極端自由化社會或無產階級專政。中華人民共和國喺1960年代到1979年，試過俾東南亞、拉丁美洲、非洲等地嘅共產黨仲有社會主義政權唔少嘅支援，到咗鄧小平掌權實行改革開放、改善返同美國等國嘅外交關係，中共喺1980年開始停咗畀其他地方共產黨嘅經濟同軍事嘅支援。

輸出嘅理由
-----

喺「文革」時代，毛澤東同佢嗰啲追隨者，話係想藉運動向全世界輸出毛主義意識形態，「發動世界革命」、「打倒帝修反」。嗰時啲理論認為係「世界革命的高潮已經到來」。同原先第三國際嘅做法一樣，嗰時係堅持咗同一個「原理」，即係認為一國唔可能或好難自己一個就搞成到社會主義，仲暗中係祈求咗「世界革命高潮」。

而毛澤東嗰時又想挑戰埋赫魯曉夫、有心帶著中國共產黨取代蘇聯，從而成為共產主義世界嘅領袖。為咗同蘇聯展開直接競爭，中共後邊就積極咁輸出革命。

實際嘅輸出
-----

### 東南亞

二十世紀世界唔少地方開始咗反帝國主義同殖民主義嘅鬥爭，跟著就到咗第二次世界大戰，其中喺東南亞嘅共產黨掌握到武裝力量，而獲得咗「武裝鬥爭」嘅機會。中國共產黨喺奪取咗大陸政權後，試過一路支援、協助東南亞嘅共產勢力，俾佢哋喺中國大陸設廣播電台，仲有俾錢。東南亞共產黨嗰時候大多有喺北京常駐嘅代表團，佢哋唔少嘅高級幹部同啲仔女，仲有喺中國大陸度受訓或學習。　　

中共對外特務機構嘅實際領導人周恩來，喺1963年9月親口同大馬、印尼等國嘅共產黨話過：「中國是東南亞革命運動的大後方。我們是責無旁貸，義不容辭。我們會以最大的努力來支持東南亞各國的反帝鬥爭。」隨後，由中共主要支持、策劃嘅暴動，就好快擴散到香港、馬來西亞、印尼、星加坡、泰國等地方。　 　

### 拉美

1972年墨西哥嘅阿爾瓦雷斯總統，突然宣佈咗承認中共政權而建立咗外交關係，冇幾耐政府軍就拉咗墨西哥人民陣線游擊隊啲人，而收押時候游擊隊有人承認過「上個月，佢哋先啱啱到中國接受武器訓練返歸嘅，仲收到咗資金嘅援助」。而2017年同政府和解嘅哥倫比亞解放組織，同印度毛派一樣都係喺過中國受訓。

### 非洲

影響
--

受到過中共輸出革命嘅影響後，喺斯里蘭卡嘅泰米爾反政府武裝就自命係毛主義，尼泊爾嘅反政府武裝亦被國際輿論稱為「毛主義叛亂」（泰米爾組織有幫助訓練尼泊爾反政府武裝）。

而柬埔寨嘅紅色高棉同秘魯嘅「光輝道路」，就算係較大規模嘅產物，佢哋嘅領導人就係喺1960年代後去到中國，深受文革嘅影響，仲受過中共嘅資助。結果係將社會文明成果當成咗最直接嘅鬥爭對象，對世界產生嘅係災難性嘅影響，對人類社會具有嘅破壞仲有對人性嘅摧殘，係超出咗中國大陸嘅國界。對比返蘇聯1930年代嘅「文化革命」，學者程曉農有研究結論話，喺對待人類共有嘅，仲有本國族特殊嘅文化傳統、文明成就仲有行為規範度，蘇聯同中共係有極大嘅差別。蘇聯嘅文化革命冇否定過成個人類文明同舊俄文化嘅傳統，而中共開搞嘅運動就唔同，係徹底嘅反文明、反文化、反秩序、反人性，係中共自1927年湖南農民運動嚟最有破壞能量嘅大爆發。

參考
--

1. ↑  "Revolution and World Politics", by Fred Halliday (1999) ISBN 0-8223-2464-4, "Internationalism in Practice: Export of Revolution" pp. 94–132
2. ↑  梁衡. 〈揭秘：邓小平为何决定停止"输出革命"？〉. 《北京日报》.第2011年7月11日第19版號. 凤凰网. 原先內容歸檔喺2018-06-29. 喺2018-06-29搵到.
3. ↑  中国革命输出[*失咗效嘅鏈*] 空中网 2014-01-23
4. 1 2  【書摘《即使明天不會更好 — 致香港抗爭者》】冷戰時期的香港與東南亞 互聯網檔案館嘅歸檔，歸檔日期2021年4月22號，. 2020-06-13 立場新聞
5. ↑  放弃支持东南亚各国共产党革命使中国得到了什么？ 思恩 · 2010-05-20 · 乌有之乡
6. ↑  是誰在輸出革命？ 互聯網檔案館嘅歸檔，歸檔日期2018年11月11號，. by洪博學 2017-09-29 民報 Taiwan People News
7. 1 2  向世界输出革命──"文革"在亚非拉的影响初探程映虹 美国德拉华州立大学教授 香港中文大學中國研究服務中心 原载《当代中国研究》2006年第3期（总第94期）
8. ↑  程晓农，"毛泽东向斯大林学到了什么？──中苏"文化革命"的比较及其启示"，《历史真相和集体记忆：文化大革命40周年国际研讨会论文汇编》

睇埋
--

* 世界革命、革命浪潮（英文：Revolutionary wave）
* 顏色革命
* 文革
唔好同麻雀搞亂。
一班北京市民喺度打麻雀
**蔴雀**係一種源自中國嘅四人遊戲。呢隻遊戲好考技巧、策畧、智慧、計數同運氣。至於有幾多運氣成份，就要睇玩法。響東亞，打麻雀多數係賭。亦有唔少電腦電視電子遊戲係玩打麻雀。

歷史
--

內文：麻雀史
麻雀前身叫「馬吊」，而「馬吊」就源自「葉子戲」。原本只係一副紙牌，但後嚟話說喺唔知邊個朝代，啲士大夫因為沉迷打蔴雀而荒廢朝政，搞到朝廷要下令禁止打麻雀，後嚟麻雀呢種遊戲傳咗去啲水上人度，因為水上人出咗海就唔怕朝廷禁令，但係喺船上面打蔴雀如果用紙牌唔單只容易濕仲好容易畀風吹走，於是就發展成而家嘅骨牌麻雀，之後麻雀解禁，又由水上傳返去陸上，麻雀就係咁由紙牌變成骨牌，一直流傳到而家。骨牌麻雀相傳係由一個叫陳魚門嘅寧波人改良而變成而家咁樣，由原本嘅「十字、萬字、索子、文錢四門」，變成只有「萬、索、筒」總共 108 張，又由於陳魚門係寧波人，寧波方言將麻雀讀為麻將，所以麻雀又叫做麻將，另外好似糊，原本係叫「和」，亦因為寧波方言原因而變成糊，但日本仍然保留叫返做「和了」。而到咗現代，線上遊戲嘅普及，又令到呢種古老遊戲以另一個形式興起。

玩法
--

麻雀有好多玩法，一副麻雀牌有 144 隻，開局嗰陣會砌成四方陣，所以好多時打麻雀叫**攻打四方城**。玩嗰陣每人係有 13 或者 16 隻。靠砌成特定組合而贏，而贏嗰陣就有 14 或者 17 隻。如果打打吓唔覺意少咗隻牌，咁就食唔到糊（除非可以靜靜雞出術揍翻啱數）。有啲人叫多咗隻牌嘅雀友做「大相公」，少咗隻牌者做「小相公」。

參考
--

1. ↑  麻將溯源[*失咗效嘅鏈*]
2. ↑  麻雀撲克粵語用語大全



維基同享有多媒體嘅嘢：  
**Mahjong**

維基學府有麻雀嘅課程：  

**Lesson:麻將**

|  |  |
| --- | --- |
| Stub icon | 呢篇**蔴雀**係仲未搞掂嘅楔位文。歡迎幫維基百科擴寫佢。睇 • 論 • 改 • 歷 |
**張亞莉**（2017年前叫**張馨月**）係臺灣女主持人同演員，1992年加入臺灣電視公司而出道，而家係客家電視台旗下嘅主持人。

個人簡歷
----

佢係大女，喺苗栗頭份嘅客家庄長大，小學三年級嘅時候幫父母煮飯畀細佬妹食，因為咁開始接觸廚藝，高中時加入戲劇界演出舞台劇，1992年報考臺灣電視公司演員並獲得錄用，曾演出多部電視劇，2004年同現任老公劉士民（原名劉越逖）再婚，結婚後逐漸淡出演員工作，轉而投身廚藝界，擔任客家電視台嘅飲食節目主持人及廚藝老師，並於2018年出版首部著作《亞莉的好客廚房》，推廣客家飲食文化。

參考資料
----

1. 1 2  〈"傳承客家手藝 藝人張亞莉跨行出料理書 簽書會版稅做公益"〉. 三立新聞. 2018-10-11. 原先內容歸檔喺2023-01-01. 喺2023-01-01搵到.
2. 1 2  〈揮別明星光環！　張馨月傳承客家手藝〉. 《蘋果日報》. 2018-10-13. 原先內容歸檔喺2021-12-26.
3. ↑  〈"【招牌菜】藝人在廚房找到自己 張亞莉落力推廣客家菜"〉. 光明日報. 2019-11-17. 原先內容歸檔喺2023-01-01. 喺2023-01-01搵到.

|  |  |
| --- | --- |
| Flag of {{{alias}}}Biography icon | 呢篇同臺灣人相關文係楔位文。歡迎幫維基百科擴寫佢。睇 • 論 • 改 • 歷 |
附圖 1：SOFT/HRUF 開源速記鍵盤
**速記**（粵拼：cuk1 gei3，「快**速**噉**記**低講咗嘅嘢」；英文：**shorthand / stenography** ）係一類系統同技巧，專門快速噉用符號記低用語言講咗嘅嘢，寫嘢或者打字快速記低講嘢嘅內容都可以算係速記。世上主流嘅語言，例如英文同中文書面語，都有速記系統，而且廿一世紀初亦開始有人開發粵語專用嘅速記。

**速記員**（stenographer）就係指緊專做速記嘅人。唔少組織都會請識得做速記嘅人返嚟，幫手例如喺開會或者審訊嗰陣快速記錄低講過嘅嘢。亦有啲人係出於興趣玩速記嘅。

打字做法
----

內文：音節同速記機
睇埋：簡潔定律、自動完成同埋頭字語
要有咁快得咁快打字打低聽到嘅話語，有好多技巧可以用。

打字速記嘅重要一環，係要用音節而非字符做輸入嘅單位。想像家陣要做打字速記，速記員可以用普通嘅電腦鍵盤逐隻逐隻字符噉打—當中一隻字符可以係一隻羅馬字或者一隻漢字，不過响實際應用上，速記員通常都會用速記機—即係專門設計嚟做速記嘅架生。常見嘅有速記專用鍵盤，好似附圖 1 入邊噉嘅特製鍵盤同一般嘅鍵盤好唔同，個鍵盤明顯分開左右兩橛gyut6。

要理解呢啲鍵盤嘅運作原理，首先想像下圖嘅抽象圖解：

個鍵盤嘅設計係噉嘅：

* 速記員左手擺鍵盤左半邊（STPHKWR 嗰部份），右手擺鍵盤右半邊（FPLTDRBGSZ 嗰部份）；
* 左半邊用嚟打音節嘅開頭輔音，而右半邊就用嚟打音節嘅結尾輔音—唔似得一般嘅鍵盤噉靠撳掣嘅先後次序得知啲輔音邊個係開頭邊個係結尾；
* 下邊嗰四粒掣（AOEU）用嚟打音節中間嗰個元音；
* 某啲輔音同元音，可以當做某啲音嘅結合，例如將個鍵盤設計成「同時打 PW 就等如打 B 呢個開頭輔音字符」呀噉；

例如速記員而家想打英文 **bat**（近似粵拼：bet1，**蝙蝠**噉解），就要同時撳 PW-A-T 呢幾粒掣（撳一吓掣）—噉做已經快過 B-A-T 逐個逐個撳（要撳三吓掣）。而如果速記員要打多音節嘅字詞，鍵盤就可以設計做「如果連續撳，就會將啲音節拼埋做一隻字」噉。

噉想像家陣要記低以下呢句粵語句子：

「我學緊速記。」
而假設個粵語速記鍵盤（以下簡稱**粵速**）設計到用阿拉伯數字標聲調，同埋用阿拉伯數字鍵畀用家揀想入嘅漢字。

| 用咩輸入法？ | 要撳嘅掣 | 撳掣次數 |
| --- | --- | --- |
| 倉頡輸入法 | 竹手戈S竹月弓木S尸水女戈火S卜木中S卜口尸山S  | 24 |
| 粵拼羅馬字 | ngo5·hok6·gan2·cuk1·gei3 | ≥ 24  |
| 「粵速」 | [ngo5]x[hok6]x[gan2]x[cuk1]x[gei3]x | **10** |
|

呢種噉嘅鍵盤仲可以配合語料庫相關嘅技術嚟用。語料庫包含用一隻語言寫同講出嚟嘅材料，紀錄咗隻語言入啲字詞之間嘅統計關係，可以話畀研究者知「喺呢隻語言入面，邊啲音節同字詞常見啲」以及係「喺呢隻語言入面，邊啲字詞傾向大機會一齊出現」噉嘅資訊，所以個鍵盤嘅軟件部份可以設計到會（例如）喺用家打咗一段音節或者一隻字詞後，列出一啲高機率跟住落嚟會出現嘅音節或者字詞，畀用家撳一吓數字掣嚟表示想入邊個選項。

簡史
--

**草書**呢兩隻漢字用楷書（左）同用草書（右）寫嘅樣
自從好耐以前（未有打字嘅時代），已經有好多人喺度思考「點樣可以快速噉寫低啲嘢」呢條問題。

### 東方

睇埋：草書、簡筆字、萬葉假名同埋簡化字
漢字文化圈嘅速記，可以追溯到去漢朝（始於公元前 3 世紀）：漢字好多時都好多筆劃，吓吓要寫晒成隻漢字好嘥時間，所以漢朝嗰陣嘅人已經有一種做法，就係寫漢字嗰時簡化啲潦草啲，用少啲筆劃嚟寫，噉就可以寫得快啲，形成咗所謂嘅草書同簡筆字，可以算係早期嘅漢字速記。

除此之外，日本嘅萬葉假名（日文：万葉仮名／まんようがな*Manyōgana* \*）亦係「將漢字簡化，寫嘢嗰時可以寫得快啲」嘅另一個出名例子—自從唐朝（7 至 10 世紀之間）起，日本人就有由中國嗰度大舉引入漢字，後嚟為咗想寫字寫得快啲，將漢字簡化咗，例如

**阿**寫做**ア**a、**機**寫做**キ**ki、**利**寫做**リ**ri
等。最後形成咗廿一世紀初都仲好常見嘅平假名同片假名。


|  |  |  |
| --- | --- | --- |
| 

|  |
| --- |
| 11 世紀（北宋）一份用草書寫嘅文獻，作者係米芾fai3；篇文談論緊書法。 |
| 11 世紀（北宋）一份用草書寫嘅文獻，作者係米芾fai3；篇文談論緊書法。  |

 |

### 西方

呢幅圖，係用幾套唔同嘅速記做法嚟紀錄英文版嘅天主經。
睇埋：色諾芬
歐美都有歷史悠久嘅速記系統。歐美速記源於古希臘。根據紀錄，古希臘雅典嘅歷史學家色諾芬（Ξενοφῶν / Xenophon，公元前 430 至 355 年左右）已經有喺度用速記寫嘢。打後羅馬帝國嘅人有廣泛噉用速記，會用直線、半圓同曲線等嘅簡單形狀嚟表示羅馬字，即係想像

用 **|** 嚟代表 **t**，
用 **-** 嚟代表 **k**，
用 **)** 嚟代表 **s**，
... 噉嘅做法—佢哋呢種做法同漢字文化圈嘅查實好相似，重點都係在於「做速記嗰陣就用簡單啲、筆劃少啲嘅符號，取代平時用開嗰啲字符」。呢種噉嘅做法，廣受打後嘅西洋速記系統採用—包括咗 15 世紀打後嘅英文書寫速記系統。

睇埋
--

* 減筆
* 書法
* 演講
* 字幕
* NLP（語音識別）

註釋
--

1. ↑  後者個名嚟自古希臘文 **stenos**，有**狹窄、令某樣嘢變窄**噉嘅意思。
2. ↑  學速記嘅人好多時會特登去上一啲課程，學用呢啲速記架生。
3. ↑  **S** 係空格掣。
4. ↑  唔好忘記，每個空格都係要撳一吓掣嘅。
5. ↑  [ngo5]：ng、o 同標調嘅 5 係同一時間撳嘅，所以夾埋只係算撳咗一次掣，而每段音節後嘅 x 表示要撳多吓掣嚟揀想入嘅漢字。
6. ↑  可以睇睇 N-gram。

引咗
--

1. ↑  Stenosis. *Etymology Dictionary*.
2. ↑  北宋·黃伯思·《東觀餘論》
3. ↑  Seeley, Christopher (2000). *A History of Writing in Japan*. University of Hawaii. pp. 19-23.
4. ↑  （英文） 速記，不列顛百科全書講速記，有頗詳細噉講西方速記嘅歷史。
5. ↑  McCay, Kelly Minot. "All the World Writes Short Hand": The Phenomenon of Shorthand in Seventeenth-Century England." *Book History 24*, no. 1 (2021): 1-36.

外拎
--


維基同享有多媒體嘅嘢：  
**速記**

* （粵文） 打字快過你講嘢！速記神技點樣學？，用粵語講解速記式打字，仲有粵文字幕。
* （繁體中文 - 香港） 無定向學堂﹕速記𠵱家仲邊有人學㗎？，明報。
* （英文） MaaJik / 孖翼，GitHub 上一個開發中嘅粵語速記系統，可以一吓打兩個音節。
* （英文） Plover，一個開源嘅速記資源網站。
* （英文） 速記，不列顛百科全書講速記，有頗詳細噉講西方速記嘅歷史。
**繆美詩**（英文名：Rachel Miu Mei Sze，1974年—），係前香港亞洲電視新聞部粵語主播同高級記者，後轉行做企業傳訊，開咗銘善顧問有限公司（Muse Consultancy Limited），同埋2022年舉家回流到咗加拿大，創立The Parenting Muse，成為家長教練

經歷
--

她1997年喺加拿大多倫多懷雅遜大學新聞系畢業，讀書期間已喺多倫多Fairchild TV 及Radio 兼任記者 ，1995及96年暑假返香港先後喺有線電視冋無線電視英文台實習，1997年加入亞視新聞擔任高級記者兼新聞主播。後來喺2004年在香港中文大學工商管理碩士畢業，向亞洲電視辭職。期間她曾經同張慧慈於亞視擔任2004年雅典奧運直播節目及《時事熱點追縱》主持。

她於2004年取得中文大學工商管理碩士學位，同年離開亞洲電視，轉投領展，先後出任企業傳訊經理同企業傳訊主管。

她於2008年4月7日起在《am730》撰寫名叫〈妙．筆可言〉的專欄(逢星期一及星期四刊登)。

她於2010年結婚並自立門戶，創立銘善顧問有限公司（Muse Consultancy Limited），同時出任總監一職。

她於2012年接受亞視百人訪問，透露自己有一位半歲的女兒。同年6月25日重返亞視同周融主持亞視新聞評論節目《周融．繆美詩 新聞．個人Show》。

她於2014年開始，於《信報財經新聞》撰寫〈女播天下〉專欄，逢星期四刊登；同時喺多個網站發表以親子關係為主題的文章，分享育兒理念，同時進修不同家教課程。

2022年她同家人回流加拿大溫哥華，並從美國攞到認可家長教練資格，創立 The Parenting Muse教授家長技巧。

工作年表
----

|  |  |
| --- | --- |
| 1994－1997 | 加拿大 Ryerson Polytechnic University 新聞系畢業 |
| 1995－1997 | 有線電視英文台主播及記者 |
| 1997－2004 | 亞洲電視新聞部工作 |
| 2002－2004 | 香港中文大學工商管理碩士畢業 |
| 2005－2006中 | 領匯企業傳訊經理 |
| 2006－2009 | 領匯企業傳訊主管 |
| 2010－2022 | 銘善顧問有限公司總監 |
| 2023-目前 | The Parenting Muse 總監 |
|

外部連結
----

* 港人贏了金牌，輸了風度；創出傳奇一刻，欠缺體育精神
* 繆美詩 Blog Wayback Machine嘅版面存檔備份
* 蘋果日報 - 20101008 - 中環在線：繆美詩做完新娘做老闆
* aTV《亞視百人》第六十二集~繆美詩~  Wayback Machine嘅版面存檔備份
* 繆美詩Facebook網頁
* The Parenting Muse網頁
**陸浩明**（英文：**Luk Ho Ming**，1979年4月26號—），花名**6號**，係香港藝人，主要做節目主持，亦有拍過電影同電視劇。

佢喺大學就加入咗新城電台做DJ，之後又喺香港有線電視擔任主持，2013年過檔無綫電視，佢同肥媽做煮食節目《食平D》系列而出名，後來重上埋契做肥媽契仔。

6號除咗主持飲食節目外，亦主持多個綜藝節目，佢嘅風格幽默親切，TVB大型節目亦經常見到佢嘅影蹤，當中包括萬千星輝賀台慶、歡樂滿東華、萬眾同心公益金、慈善星輝仁濟夜、香港小姐競選、萬千星輝頒獎典禮、勁歌金曲頒獎典禮、新春花車巡遊等等。佢有份主持嘅J2節目後生仔傾吓偈亦深受年青人歡迎，呢個節目更奪得萬千星輝頒獎典禮2018最佳非戲劇節目獎。成為新一代大型節目嘅御用司儀。

陸浩明同女友陳詩欣（Ayan）感情穩定，2019年陸浩明同父母去日本旅行，女友都有同行。

2020年2月，陸浩明喺《＃後生仔傾吓偈》講錯2003年爆發嘅沙士源自香港，最後要公開道歉同糾正。

演出作品
----

 呢個表唔完整，歡迎**加料**。
### 節目主持（無綫電視）

* 2017年：Ben Sir研究院
* 2017年開始：＃後生仔傾吓偈
* 2017年：Ben Sir睇樓團
* 2017年：＃後生仔去台灣傾吓偈
* 2018年：生活100錯
* 2018年：X偏方 全民拆解
* 2019年：娛樂大家
* 2019年：娛樂大家（第二輯）
* 2019年：Ben Sir睇樓團（第二輯）
* 2020年：X偏方 全民拆解 II
* 2020年：X偏方 全民拆解 III
* 2024年：不如食豪D

參考
--

1. ↑  〈【愛情定親情】為女友靚相 陸浩明埋怨阿爸亂入〉. 《明周娛樂》 (美國英文). 2019-10-08. 原著喺2019-10-10歸檔. 喺2019-11-09搵到.

出面網頁
----


維基同享有多媒體嘅嘢：  
**Luk Ho Ming**

* 陸浩明喺香港影庫嘅資料（繁體中文 - 香港）
* 陸浩明喺豆瓣電影嘅資料（大陸簡體）
* 香港網絡大典：陸浩明
* 陸浩明喺tvb.com嘅資料
* 陸浩明嘅新浪微博



|  |  |
| --- | --- |
|  | 呢篇同香港藝人相關係楔位文。歡迎幫維基百科擴寫佢。睇 • 論 • 改 • 歷 |
紙皮箱
街頭疊起嘅全新紙皮箱
街頭疊起嘅紙皮箱
**紙皮箱**又叫**紙皮盒**、**紙箱**，用紙皮接埋，用膠黐埋或釘埋而成嘅盒，用嚟包裝嘢，方便運送。喺1890年，Robert Gair 將印刷紙袋嘅機器改裝，用嚟裁切整皺紙板同紙皮，發明摺得嘅紙箱。

紙皮箱因為啲人用完就唔要，但係好多回收商要，所以有好多人攞紙皮去賣。

紙皮箱專有名詞
-------

|  | 英文 | 中文 |
| --- | --- | --- |
| （K） | KRAFT | 原生處女牛皮紙 |
| （T2） | TEST 2 | 半回收裱面紙 |
| （T） | TEST 3 | 全回收裱面紙 |
| （C） | CHIP | 廢紙底裱面紙 |
| （BW） | FULLY BLEACHED WHITE | 漂白牛皮紙 |
| （WT） | WHITE TOP | 回收裱面紙做全白印刷 |
| （MK） | MOTTLED KRAFT | 斑白牛皮紙 |
| （OY） | OYSTER | 斑白測試裱面紙 |
| （GSM） | Grams per square meter | 紙嘅重量或磅數，係每平方米幾克重嚟計 |
| （WBF） | Waste Based Fluting Medium | 廢紙底楞心紙 |

另外，一少紙皮嘅規格會要求「防破裂強度」（Bursting Strength），防破裂強度基本上越高越好。


維基同享有多媒體嘅嘢：  
**Corrugated fiberboard**

|  |  |
| --- | --- |
| Stub icon | 呢篇架生有關嘅文係楔位文。歡迎幫維基百科擴寫佢。睇 • 論 • 改 • 歷 |
JR集團通用嘅嘜頭
六間JR客運公司嘅管轄範圍
**日本鐵道**（粵拼：jat6 bun2 tit3 dou6；日文：**日本鉄道**にほんてつどう(Nihon Tetsudō)），簡稱**JR**（**ジェイアール**），係日本國有鐵道屬下嘅民營企業，包括咗北海道旅客鐵道，東日本旅客鐵道，東海旅客鐵道，西日本旅客鐵道，四國旅客鐵道，九州旅客鐵道同日本貨物鐵道。另外，上面提及到嘅公司重有個別縮寫，例如「JR東日本」等等。個名出喺Japan Railways。

1987年4月1號，JR從日本國有鐵路（國鐵，JNR）根據地域同唔同嘅範疇繼承有關嘅業務，成為12個法人團體嘅總體。由於國營鐵路嘅英文減筆係JNR（英文：Japanese National Railways），所以有好多講法係刪咗代表國有嘅N字而變成今日嘅「JR」。實際上嗰時有諗過將個名改成NR（N係「日本」喺平假名［にほん］嘅羅馬字第一字）。

JR集團
----

整體嚟講，要強調呢間公司，好少齋叫JR，而叫JR集團（日文：JRグループ）。但呢個集團有自己獨立嘅公司，除咗鐵道總研（JR總研）同JR系統（JRシステム）之外冇同公司之間有相互持股嘅關係，又或一間控股公司代表成個集團統轄集團內冚唪唥公司嘅情況。由於似呢種分散式嘅集團架構喺營運政策同經營策略上，每間公司有好強嘅獨立性，但透過可以互相乘搭人哋嘅列車同車票制度嘅共通化等措施，起到大地區範圍嘅協調合作機制。

喺JR集團內，有6間旅客業務公司，1間貨運業務公司，亦有負責鐵路嘅研究機構（公益）及電腦系統嘅公司，同根據有關旅客鐵道股份公司及日本貨物鐵道股份公司法律（JR公司法）而成立嘅公司唔同，兩者同時喺同一個集團存在。喺當中，負責旅客業務嘅公司亦喺旗下擁有各自嘅JR巴士及JR酒店集團等公司。

業務範圍
----

| 業務範圍 | 組織名 | 組織類別 | 通稱 | 代表色 | 總部所在地 | 主要營運範圍 |
| --- | --- | --- | --- | --- | --- | --- |
| 旅客鐵道 | 北海道旅客鐵道 | 株式會社
（股份有限公司） | JR北海道 |  **萌黄** | 北海道札幌市 | 北海道 |
| 東日本旅客鐵道 | JR東日本 |  **緑** | 東京都澀谷區 | 東北・關東・甲信越 |
| 東海旅客鐵道 | JR東海 |  **橙** | 愛知縣名古屋市 | 東海 |
| 西日本旅客鐵道 | JR西日本 |  **青** | 大阪府大阪市 | 北陸・近畿・中國 |
| 四國旅客鐵道 | JR四國 |  **水色** | 香川縣高松市 | 四國 |
| 九州旅客鐵道 | JR九州 |  **赤** | 福岡縣福岡市 | 九州 |
| 貨物鐵道 | 日本貨物鐵道 | JR貨物 |  **コンテナブルー** | 東京都澀谷區 | 日本全域 |
| 研究機關 | 鐵道總合技術研究所 | 公益財團法人 | 鐵道總研JR總研 |  **薄紫** | 東京都國分寺市 |
| 情報處理 | 鐵道情報系統 | 株式會社 | JR系統 |  **エンジ** | 東京都澀谷區 |
|

參攷
--

1. ↑  日本國鐵時代呢個色叫藍色廿二號，而呢個名都成為別稱。
**他羽馬他華加坦基很加哥歐歐奧他馬鐵督䈅卜加加皮基馬源加河鍋鹿古波街喴嚕亞其他那他烕**，簡稱**他羽馬他**（毛利文：**Taumatawhakatangihan**
gakoauauotamateapokaiwhenuakitanatahu**又或者**Taumatawhakatangihangakoauauotamateaturipukaka
pikimaungahoronukupokaiwhenuakitanatahu
，簡稱**Taumata**），係紐西蘭一座高305米嘅山，坐落於豪克斯灣地區嘅南部。呢個地名係長地名之一，全長有85個字母，亦都係英文國家最長嘅地名。

名
-

呢座山簡稱做他羽馬他嘅目的只係方便溝通。由紐西蘭土地信息部維護嘅紐西蘭地理地名數據庫紀錄嘅地名拼寫方法係「Taumata­whakatangihanga­koauau­o­tamatea­pokai­whenua­ki­tana­tahu」（57個字母）。呢座山因為呢個長名而好出名。紐西蘭先驅報指出，他羽馬他係世界上第二長嘅地名，僅次於曼谷（全長有137個字母）。

他羽馬他山重有另一種寫法，係「Tetaumatawhakatangihangakoauaotamateaurehaeatu
ripukapihimaungahoronukupokaiwhenuakitanatahu」
，全長92個字母。呢種被稱為「正規」嘅寫法喺最近先至出現，當地毛利人將寫住地名嘅路牌樹立喺山腳下，並且宣稱係世界最長喺地名。但係有威爾斯人認為，呢個地名嘅出現純粹係為咗長過威爾斯嘅地名蘭韋爾普爾古因吉爾戈格里惠爾恩德羅布爾蘭蒂西利奧戈戈戈赫（Llanfairpwllgwyngyllgogerychwyrndrobwllllantysiliogogogoch，58個字母）。

另外，他羽馬他山有一個比上述兩個名更加長嘅拼寫方法，係「Taumata-whakatangihanga-koauau-o-Tamatea-haumai-tawhiti-ure-haea-turi-pukaka-piki-maunga-horo-nuku-pokai-whenua-ki-tana-tahu」，全長105個字母。

流行文化
----

他羽馬他山個名曾經出現響激浪順口溜入面。

肯尼·埃弗里特改咗他羽馬他山個名，將佢當係電視節目嘅引言，由一個卡通化嘅毛利人講出嚟。紐西蘭音樂家彼得·開普曾經唙佢尐歌入面用85個字母版本嘅名作為歌詞一部分。

捷克樂隊馬可！馬可（Mako!Mako）曾經以他羽馬他山嘅全名作為全首歌嘅歌詞；1976年，英國樂隊量子躍遷（Quantum Jump）嘅單曲《獨行俠》曾經將他羽馬他山嘅全名作為部份嘅歌詞。

參考
--

1. ↑  "Place Name Detail: Taumata­whakatangihanga­koauau­o­tamatea­pokai­whenua­ki­tana­tahu" 互聯網檔案館嘅歸檔，歸檔日期2012年6月9號，.. New Zealand Geographic Placenames Database. Land Information New Zealand. 2013-01-20查閱
2. ↑  NZPA (2003-08-11). "Nasa turns to Kiwi when it needs expert space advice". New Zealand Herald. 喺2013-01-20搵到.
3. ↑  H2G2: Llanfairpwllgwyngyllgogerychwyrndrobwllllantysiliogogogoch
4. ↑  George C. Denniston (2001-10-31). *Understanding Circumcision: A Multi-Disciplinary Approach to a Multi-Dimensional Problem*. Springer. p. 130. ISBN 978-0-306-46701-1. `{{cite book}}`: Unknown parameter `|coauthors=` ignored (`|author=` suggested) (help)
5. ↑  New Zealand Folk Song: Peter Cape According to this source, Cape calls it "Taumata".
6. ↑  Louisa Wall (March 29, 2011). "A real show from the titans of tennis". New Zealand Herald. 喺2013-01-20搵到. And on a rainy day in Czechoslovakia, a bored 10-year old Navratilova learned one of the longest place names in the world. Little did she know that one day she would be in New Zealand, saying Taumatawhakatangihangakoauauotamateapokaiwhenuakitanatahu to compliment her thanks to the people of Tamaki Makaurau for their hospitality.
附圖 1：SOFT/HRUF 開源速記鍵盤
**速記機**（粵拼：cuk1 gei3 gei1）係指設計嚟專門幫手做速記嘅輸入架生。

速記鍵盤
----

睇埋：速記
想像而家要打字速記。原則上，速記員可以搵普通嘅電腦鍵盤逐隻逐隻字符噉打，不過响實際應用上，速記員通常都會用速記機幫手。好似係速記專用鍵盤噉，附圖 1 入面嘅特製鍵盤同一般鍵盤非常唔同，明顯分開左右兩橛gyut6。

要理解呢啲鍵盤點樣用，首先想像下圖：

個鍵盤嘅設計如下：

* 速記員左手擺鍵盤左半邊（STPHKWR 嗰忽），右手擺鍵盤右半邊（FPLTDRBGSZ 嗰忽）；
* 左半邊用嚟打音節嘅開頭輔音，而右半邊就用嚟打音節嘅結尾輔音—唔似得一般嘅鍵盤噉靠撳掣嘅先後次序得知啲輔音邊個係開頭邊個係結尾；
* 下邊嗰四粒掣（AOEU）用嚟打音節中間嘅元音；
* 某啲輔音同元音，可以設做某啲音嘅結合，例如將個鍵盤設做「同時打 PW 等於打咗 B 呢個開頭輔音字符」呀噉；

例如速記員而家想打英文 **bat**（近似粵拼：bet1，**蝙蝠**噉解）呢隻字詞，就要同時撳 PW-A-T 呢幾粒掣（撳一吓掣）—噉做已經快過 B-A-T 逐個逐個撳（要撳三吓掣）。而如果速記員要打多音節嘅字詞，鍵盤就可以設計做「如果連續撳，就會將啲音節拼埋做一隻字」噉。

睇吓
--

* 打字遊戲

出面網頁
----


維基同享有多媒體嘅嘢：  
**Stenographs (typewriters)**

* （粵文） 打字快過你講嘢！速記神技點樣學？，用粵語講解速記式打字，仲有粵文字幕。
* （繁體中文 - 香港） 無定向學堂﹕速記𠵱家仲邊有人學㗎？，明報。
「天文」跳轉嚟呢度。要睇日本年號，請去「**天文 (年號)**」。

呢幅圖用哈勃太空望遠鏡影到嘅相砌成。呢個係蟹狀星雲，一個超新星遺跡。
用來睇天文現象嘅天文望遠鏡
**天文學**（粵拼：tin1 man4 hok6）係一門專研究天體同宇宙嘅自然科學。天文學運用數學、物理同化學來解釋宇宙入面唔同嘅天體，包括恆星、行星、衞星、彗星、星系等等，同埋其他各種現象，譬如日食、行星順行同逆行、超新星爆炸、伽瑪射線暴（中文：伽瑪射線暴）、宇宙微波背景輻射等等。可以噉講，任何源於地球大氣層以外嘅自然現象都屬於天文學嘅研究範圍。

個名點嚟
----

天文學個名英文**Astronomy**，德文 **Astronomie** 或者係西班牙文**Astronomía**，都係用拉丁文演變出嚟嘅，原來拉丁文(**Astronomia**)嘅字。

歷史
--

### 史前時期

人類好早就出於唔同原因開始研究並記錄各種天象，因為天文學嘅發展，既有實際意義，譬如利用恆星導航、利用太陽同月光嘅週期變化來確定曆法同節氣，亦可以幫助迷信嘅人理解罕見天文現象。

### 文藝復興到啟蒙運動

而喺歐洲文藝復興開始之後，天文學研究促進咗科學發展，人類開始研究地球以外嘅世界，並正確地計算其他行星嘅軌跡，並提出咗地動說，指出地球唔係宇宙嘅中心，提出呢啲科學家嘅人尤其是精通數學、物理、化學，因此佢哋嘅理論喺當時能夠推翻教會嘅地心說，導致咗啟蒙運動嘅開始。喺當時一啲至出名嘅物理學家同數學家，哥白尼、伽利略、牛頓、歐拉等等，都係為現代天文學奠下咗良好嘅基礎。

### 法國大革命之後到咗二次世界大戰嘅發展

工業革命及法國大革命之後隨著工業同科學不斷嘅發展，以及物理化學嘅新發明及發現例如光譜儀、相機、改良嘅天文望遠鏡、經緯度測量儀等等，導致天文學飛速嘅發展，不斷有天文學嘅新發現，例如發現咗天王星同海王星。法國天文學家查理斯·梅西亞發現咗大量嘅星雲，證明咗恆星唔係唯一宇宙發光嘅星體，並編輯咗《梅西耶星團星雲列表》。19世紀中期嘅美國哈佛大學同意大利科學家並用光譜儀證明太陽係一粒恆星並分析其他恆星嘅光譜，並提出咗哈佛光譜分類法。1913年美國物理學家羅素同丹麥天文學家，分析咗大量星體嘅質量結構及化學組成，喺美國製作咗第一幅赫羅圖，為日後恆星天文學見下咗良好嘅基礎。其中當時愛因斯坦、霍金、哈勃提出咗好多理論，佢哋好多研究成果，都係為咗解答天文學上嘅問題

### 二次世界大戰之後事而家嘅發展

到20世紀中期二次世界大戰結束後，人類技術高度發展，以及唔同嘅發明例如射電天文望遠鏡、電子計算機、太空船引擎等等，及一啲有足夠嘅能力去探索地球大氣層以外嘅世界。蘇聯首先實現載人太空任務。美國太空人首先登陸月球，係人類第一次踏足地球之外嘅天體，1970年代美國更發射咗一啲無人太空船例如旅行家1號，以及建造咗一啲大型嘅射箭矩陣望遠鏡，尋找一啲新型嘅天體。1980年代射電同埋紅外線天文學嘅越嚟越普及，喺1995年物理學家同天文學家搵到宇宙中第一粒棕矮星，並喺第二年尋找到第一粒系外行星。二戰後嘅研究太空航行技術，推動咗好多第啲唔拉更嘅科技進步，譬如衛星電視、全球定位系統、高溫陶瓷、高度防水材料、太空育種等等，都令地球表面居民嘅生活質素提升。

對於一般天文愛好者來講，天文除咗係一門科學，亦可以係一種休閒嗜好。好多業餘天文愛好者鍾意觀星、天體攝影、發現小行星、月面反射通訊等等活動。天文學上嘅物理現象、外星人猜想等等，亦係文學、影視、音樂、藝術常見嘅題材。

基本概念
----

### 宇宙中嘅天體

#### 星系群

#### 星系

#### 恆星

產生核聚變發光質量較大嘅天體，等離子體組成，通常都係以太陽質量作為佢哋嘅單位。佢哋係天文學最常見嘅研究範疇。

#### 行星(包括矮行星)

質量較少而唔識發光嘅天體，形態氣體或者係固體，圍繞住恆星公轉，通常以地球質量或者木星質量作為佢哋嘅單位。同佢哋都係天文學最常見研究嘅範疇。

#### 天然衛星

#### 小行星

天文學嘅公式同埋科學常數
------------

### 恆星天文學同太陽嘅公式

#### 太陽質量

{\displaystyle M\_{\odot }={\frac {4\pi ^{2}\times (1{\rm {AU}})^{3}}{G\times (1{\rm {yr}})^{2}}}=(1.98855\ \pm \ 0.00025)\ \times 10^{30}\mathrm {k} \mathrm {g} }

{\displaystyle \mathrm {M\_{\odot }} ={\frac {4\pi ^{2}\cdot a^{3}}{G\cdot T^{2}}}}

#### 恆星半徑同光度之間嘅關係

#### 太陽亮度

#### 視星等

{\displaystyle m\_{x}=-2.5\log \_{10}\left({\frac {F\_{x}}{F\_{x,0}}}\right)\,,}

#### 核聚變化學方程

{\displaystyle {\ce {^{1}H + ^{1}H-> ^{2}H + e+ +\upsilon}}}

{\displaystyle {\ce {^{2}\_{1}H + ^{2}\_{1}H ->^{3}\_{1}H + p+}}}

{\displaystyle {\ce {^{2}\_{1}H + ^{2}\_{1}H ->^{3}\_{2}He + n}}}

### 關於天體物理學嘅公式

睇埋
--

* 天文學家
* 天文台
* 太空科學
* 地球科學
* 國際太空站
* 美國太空總署

出面網頁
----


維基同享有多媒體嘅嘢：  
**Astronomy**

* 香港太空館
* 美國國家太空總署（英文）
* 歐洲南方天文台（英文）
* 日本太空局（日文）（英文）

| * 睇
* 傾
* 改
科學嘅各領域 |
| --- |
| 科學哲學 · 科學家 · 科學教育 · 科學文獻 · 科學史 |
| 形式科學 | 
* 邏輯
* 數學（應用數學 · 統計學）
* 理論電腦科學
* 系統科學

 |
| 純科學 | 

|  |  |
| --- | --- |
| 自然科學 | 
* 物理科學（物理學 · 化學 · 地球科學 · 天文學）
* 生命科學（生物學）

 |
| 認知科學 | 
* 語言學
* 人類學
* 神經科學
* 心理學

 |
| 社會科學 | 
* 地理學
* 考古學
* 社會學
* 經濟學
* 資訊科學
* 政治學

 |

 |
| 應用科學 | 
* 計量學
* 農學同農業科學
* 工程學
* 醫學
* 運動科學
* 法證科學
* 電腦科學（AI）

 |
| 拉雜相關 | 
* 精密科學
* 硬同軟科學
* 跨學科
* 假科學
* 科技同科幻
* 科學論
* 開放科學

 |
| **睇埋**
知識論（經驗主義） · 商學 · 人文學 · 學術同學術出版 |


|  |  |
| --- | --- |
|  | 呢篇同天文相關係楔位文。歡迎幫維基百科擴寫佢。睇 • 論 • 改 • 歷 |
《**源生罪**》（英文：Deliverance）係2024年上畫嘅港產懸疑劇情片，由荷里活回港新銳導演岑嘉彥執導、黃永峯監製，任達華、曾江、鮑起靜、吳婉儀、吳家麗、吳卓羲、陳紫萱、張建聲、郭奕芯、岑珈其演出。

入圍影展包括《**第28屆明斯克國際電影節**》(入圍競賽單元包括《落葉時節金獎最佳影片獎》、《最佳導演獎》、《最佳電影藝術獎》、《評審團特別獎》、《最佳男女演員獎》、《最佳男女配角獎》) 、《**第15屆芝加哥亞洲躍動電影節**》、《**三藩市國際新概念電影節**》(入圍競賽單元《最佳影片》)、墨西哥《**第6屆墨西哥作者國際電影節**》(入圍競賽單元《最佳新導演》、《最佳劇情長片》、《**第15屆澳門國際電影節**》（獲金蓮花獎三項重要提名包括《最佳影片》、《最佳男主角（任達華）》及《最佳編劇》）。

劇情簡介
----

剛由外國返香港嘅實習醫生樊雪兒（陳紫萱 飾）同未婚夫（黃天翱 飾）籌備婚禮，因為一宗蝴蝶刀連環殺人案勾起往事，懷疑當年阿媽（吳家麗 飾）嘅死有可疑。透過大哥樊博權（任達華 飾）嘅心理治療同二哥（張建聲 飾）、契哥（吳卓羲 飾）幫助下，進行回憶潛行，樊雪兒一段段撲朔迷離嘅記憶被喚醒，危機逐步迫近，愛嘅盡頭迎來嘅係善惡顛倒嘅開端⋯⋯

演員表
---

* 任達華 飾 樊博權
* 曾江 飾 林堅
* 鮑起靜 飾 沈玉娟
* 吳婉儀 飾 何玉華
* 吳家麗 飾 姜玉玲
* 陳紫萱 飾 樊雪兒
* 吳卓羲 飾 柳聶民
* 張建聲 飾 樊承天
* 郭奕芯 飾 樊嘉晴
* 楊潮凱 飾 萬子
* 岑珈其 飾 何珈其
* 張滿源 飾 利健雄
* 黃天翱 飾 余奕晨
* 岑尚哲 飾 易子力
* 黎學勤 飾 李明輝
* 余曉彤 飾 林瑋洛
* 安俊豪 飾 林梓軒

出面網頁
----

* 《源生罪》喺WMOOV電影嘅資料 改維基數據
想搵一種𢆡罩嘅話，請睇「**缽仔糕 (衫)**」。
黃色嘅缽仔糕，用竹籤㓤住。
呢幾件缽仔糕落咗好多紅豆。
用白砂糖整嘅缽仔糕。
**缽仔糕**（粵拼：but3 zai2 gou1），又寫做**砵仔糕**，係種傳統廣東小食糕點，亦係香港成日見嘅街頭小食。源自廣東開平。

傳統嘅缽仔糕以黃糖、米粉等造成後，放喺一個瓦製嘅細缽裏面蒸熟；但而家嘅製法已多數改用細瓷碗。食嗰時先將缽仔糕喺細缽倒出來，用竹籤㓤起來食。有啲缽仔糕加入紅豆；亦有缽仔糕改用白砂糖整，因而係白色嘅。啱啱蒸好嘅缽仔糕，暖、滑、香、綿。

缽仔糕喺1980年代得一、兩種嘅口味。但到咗今日，缽仔糕嘅口味增加咗好多種。以前嘅缽仔糕通常都係用黃糖整嘅，但而家有啲係用砂糖，有啲係用冰糖，重有啲係用蔗糖整嘅，呢啲都適合唔同人嘅口味。呢啲口味唔止有創意，而且重好健康。

喺廣州西關亦有得賣，一般一細半碗算單位，每個晶瑩剔透，咬落去口感彈牙，裏面重有細堆嘅口味嘅餡料，多種多樣，好似綠豆、紅豆、朱古力、菠蘿、椰子、香橙、芒果、馬蹄、西米、香芋等。

陽春缽仔糕
-----

陽春嘅「缽仔糕」係有鹹嘅食法，當地人都非常鍾意呢種嘢食，陽春缽仔糕原始做法係通過研磨米漿再用蒸焗嘅方法製作而成，蒸熟後可以添加蒜油同醬油調味，後期通過改良添加咗芋同芝麻令到缽仔糕風味更為突出。缽仔糕一般都係用一個細缽仔裝住，食嘅時候用竹籤劃開方格狀。

睇埋
--

* 香港飲食文化

出面網頁
----

* 懷舊小食多滋味
本文所記述嘅係一件南亞裔男疑犯被華裔香港男警察跪頸之後喪命嘅事；正文所有嘢皆發生於2020年嘅香港。

縮寫
--

* *警察*——香港警務處
* *消防*——香港消防處
* *醫護*——香港公立醫院醫護人員
* *編輯*——維基編輯
* *不明*——傳媒冇披露來源噉公布嘅消息

正文
--

*警察*：响5月7號，有個南亞裔男人帶住酒氣，喺尖沙咀毀壞一架私家車同一部電單車；响下晝五點鐘到，三個軍裝男警嚟咗捉佢，對方反抗；有兩個南亞裔男途人幫手，一共五個人㩒低咗佢落地下，成功制服。

目擊者黃先生憶述，當時有個差佬用伸縮警棍打過個疑犯，其間有差佬多次用廣東話及英倫話大叫「唔好郁」、「calm down」同「stop」，對方亦一度停止反抗。（唔知係唔係同一個）目擊者黃先生話佢被制服時有嗌「好痛」同「唔好抝（手）」，不過對方冇收力，跟住見到佢被抬上警車時，腳重有郁動，之後送上救護車時已經冇咗知覺。目擊者文小姐指雖然理解差人要制服疑犯，但係質疑無留意壓住人哋條頸好危險；文小姐提供嘅影片顯示，曾經有其他幫手制服疑犯嘅南亞男途人，用力㩒住疑犯頭同頸三十秒至鬆手，一個差佬就用膝頭跪壓住佢條頸側邊超過兩分鐘，期間一直叫佢冷靜。

*編輯*：時間似乎隔得太開，唔知係唔係有人搞錯咗啲嘢。

*消防*：事發當日下晝5點55分接到救護召喚，9分鐘之後白車開到去，救護員喺警車入面檢查佢，發現呼吸同脈搏都停咗，於是即刻急救……用10分鐘車咗佢去醫院。

*醫護*：根據救護車同醫管局紀錄，由差人發現傷者昏迷至救護員到場，相隔咗大約19分鐘，期間冇人幫傷者做心肺復甦。雖然救護員成功令佢有返心跳，但係狀況依然極差，死前先後喺急救房同深切治療部受醫。

*警察*：強調當時用嘅係適當武力；由疑犯身上搜出4克白粉，佢因涉嫌刑事毀壞、藏毒同襲警而被捕；佢有話唔舒服，於是即刻叫救護車嚟送去醫院……佢到第二日下晝大約5點45分死咗；稍後會驗屍以確定死因。

郭家麒認為，單嘢未經過死因研訊，差人就話制服疑犯時用所嘅係適當武力，懷疑佢哋一早定論嚟帶風向；批評差人冇由陳輝旺被殺案吸取教訓。馬宣立指出，壓頸制服呢招可以引致嚴重創傷；有機會搞到人哋窒息，或者刺激大動脈而整慢心跳，令到個腦缺氧，進而暈眩；嚴重時重會搞出人命。

*不明*：5月9號消息……初步檢驗顯示，死者出事前應該飲咗頗多酒精，身體有擦傷，可能係現場掙扎所致，發現唔到明顯骨折；因為身份重未確定得到，所以睇唔到病歷，死因就要等到驗咗屍，先至判斷得到。5月14號消息……法醫已經解剖死者驗屍，無睇到骨折或者內臟損傷，然而發現有心血管懷疑阻塞，亦有資料顯示死者生前患糖尿病。

响5月18號中午，簡浩名、譚香文、邱汶珊、呂智恆及錢志健去到灣仔警察總部外示威。佢哋舉起「止警暴制警亂」標語，又大嗌口號，又向鄧炳強遞交請願信……抗議差人响過去十個月對市民所用嘅武力不斷升級，重整死埋上述嘅南亞男人添。响6月12號，錢志健同簡浩名再做類似嘅嘢。

簡浩名响6月1號之前冇幾耐，收到差人回信，內容只係複述向傳媒公布咗嘅嘢，同埋話調查緊，稍後會死因裁判官交報告，不過冇公佈死因、死者國籍及身分，亦冇交代有冇通知死者家人。王浩賢同葉寬柔以佐治弗萊案對比此事，批評跪頸等做法以及後續處理，都唔啱。

*警察*：6月2號消息……死者54歲，已經聯絡到佢嘅家屬，又安排為死者驗屍，等緊毒理化驗報告以及法醫嘅驗屍報告嚟確定死因，稍後亦會向死因裁判官提交報告。

响6月18號嘅油尖旺區議會常規會議期間，林兆彬援引本文所述事件及其他案例，提出臨時（無約束力）動議，「……要求警方立即禁止警員以膝蓋壓住頸部的方式制服疑犯，停止濫用武力……」，投票通過咗。

朱凱廸响7月8號嘅立法會會議道，提及呢單案及其他死人事件，問李家超有冇計劃「禁止警務人員使用鎖頸式武力」，答案係否定嘅。

參考
--

1. 
2. 
3. 
4. 
5. 
6. 
7. 
8. 
9. 
10. 
11. 
12. 
13. 
14. 
15. 
16.

睇埋
--

* 佐治弗萊案